Na Sokocu uhapšeno sedam lica - NTV Arena\nNa Sokocu uhapšeno sedam lica\nPolicijski službenici Agencije za istrage i zaštitu /Sipa/ BiH jutros su na području Sokoca uhapsili sedam lica osumnjičenih za zločin protiv čovječnosti.\nPortparol Sipe Luka Miladinović potvrdio je Srni da su lica uhapšena prema nalogu Tužilaštva BiH.\n“Oni se nalaze u prostorijama Sipe i u toku je kriminalistička obrada, nakon čega će biti predati Tužilaštvu BiH”, rekao je Miladinović.\nNačelnik opštine Sokolac Milovan Bjelica rekao je da su rano jutros pripadnici Agencije za istrage i zaštitu /Sipa/ BiH, prema nalogu Tužilaštva BiH, uhapsili sedam lica na području Sokoca osumnjičenih za ratne zločine, te osudio uznemiravanje porodica ovih ljudi, koji su se redovno odazivali pozivima i bili dostupni tužiocima.\n“Tako da ne vidim svrhu ovakvih poteza u ranim jutarnjim časovima. Osuđujem uznemiravanje porodica ovih ljudi i nepotrebno izazivanje straha kod njih, komšija i prijatelja. Posebno kada znam, kao i svi na Sokocu, da ovi ljudi tu žive godinama, da niti su imali, niti imaju namjeru da napuštaju zemlju”, naveo je Bjelica u saopštenju.\nSrna nezvanično saznaje da su uhapšeni Milan Tupajić – bivši poslanik SDS-a, Dragan Obradović – ratni komandir PS Sokolac, pripadnici VRS Miladin Gašović, Jadranko Šuka, Željko Gašović, Momir Kezunović i Branislav Kezunović.\nTags: hapsenje, rs, sipa, sokolac, zemlja\nOpozicija bez kandidata u 12 opština


Uklanjanje uvredljivih grafita sa javnih površina u gradu Bihaću - mojusk.ba\nUprava policije MUP USK-a u suradnji sa Međunarodnim programom pomoći u krivičnim istragama ( ICITAP ) i Međunarodnim biroom za borbu protiv narkotika ( INL) Vlade SAD-a kao i Gradske uprave Bihać jučer je realizirala kampanju „Grad bez neprimjernih grafita – Zajedno za lijepši Bihać“.\nCilj kampanje jeste uticati na svijest građana da se ispisivanjem neprimjerenih grafita, prije svega nanosi materijalna šteta kako pravnim tako i fizičkim licima te šteti ukupnom imidžu grada Bihaća. Građanima je skrenuta pažnja da je obaveza svih nas očuvanje javnih površina, fasada, saobraćajnih znakova a posebno spomenika kulture i niko nema pravo da pisanjem neprimjerenih ili diskriminirajućih grafita narušava ljepote našeg grada.\nU sklopu kampanje na dvije lokacije u gradu, kod džamije u Harmanima i na ulazu u podhodnik(pasarelu) prekrečeni su neprimjerni i uvredljivi grafiti, koji su bili ispisani uz umjetničke grafite posvećene gradu Bihaću i Nogometnom klubu Jedinstvo. Upravo na umjetničkim grafitima insistira i Grad Bihać, koji je podržao crtanje isti u pothodniku (pasareli), a podržati će i u narednom periodu crtanje umjetnički grafita koji bi na jedan jedinstven način uljepšali grad Bihać.\nNažalost, tokom noći, nepoznati počinioci ponovo su zakrečeni prostor kod džamije u Harmanima koji je trebao poslužiti bihaćkim likovnim umjetnicima za izradu umjetničkog grafita, išarali neprimjerenim grafitom i time poslali poruku da ne žele lijep i uređen grad Bihać.\nStotine migranata iz Sarajeva autobusima prebačeno u Izbjeglički centar Salakovac


Promene u rukovodecem timu kompanije Vip Promene u rukovodecem timu kompanije Vip – Personal magazin\nAndreas Graf, dosadašnji CFO kompanija Vip mobile i Si.mobil vraća se u Beč, u rukovodeći tim zadužen za finansije u okviru Telekom Austrija Grupe. Njegov naslednik je Milan Zaletel, na…\nAndreas Graf, dosadašnji CFO kompanija Vip mobile i Si.mobil vraća se u Beč, u rukovodeći tim zadužen za finansije u okviru Telekom Austrija Grupe. Njegov naslednik je Milan Zaletel, na poziciji Senior direktora za finansije/CFO i prokuratora za tržišta Srbije i Slovenije.\nMilan Zaletel je diplomirao na Univerzitetu u Ljubljani, a pre nego što se pridružio Telekom Austrija Grupi, bio je rukovodilac sektora za kontroling i finansije Elan grupe. Godine 2003. godine prelazi u kompaniju Si.mobil gde potom postaje CFO i član Upravnog odbora.\nPored finansija, od 2008. do sredine 2010. godine bio je zadužen i za ceo tehnološki odsek ove kompanije. Godine 2012. godine je postavljen za CFO i člana Upravnog odbora kompanije Mtel u Bugarskoj, odakle i dolazi na poziciju senior finansijskog direktora u kompanijama Vip mobile i Si.mobil.\nPromene u rukovodecem timu kompanije Vip was last modified: December 15th, 2016 by Redakcija


Ed Sheeran optužen za kopiranje pesme, traže mu 100 miliona dolara! - Famoza.net\n01/07/2018 30/06/2018 Milica Jovanović\t90734Leave a commenthttps%3A%2F%2Fwww.famoza.net%2Fed-sheeran-optuzen-za-kopiranje-pesme-traze-mu-100-miliona-dolara%2FEd+Sheeran+optu%C5%BEen+za+kopiranje+pesme%2C+tra%C5%BEe+mu+100+miliona+dolara%212018-07-01+15%3A15%3A18Milica+Jovanovi%C4%87https%3A%2F%2Fwww.famoza.net%2F%3Fp%3D90734\nNeko vreme zvezde su bile mirne po pitanju optužbi da su ukrale pesmu ili neki deo nje, međutim posle nekog vremena Ed Sheeran se suočava sa tim problemom gde mu u čitavoj situaciji traže ogromnu sumu novca!\nSudeći po dokumentaciji u Njujorku, Ed je 2014. godine iskopirao melodiju, ritam, bubnjeve, bas, tempo i prateće vokale pesme Marvina Gayea iz 1973. godine. Tužbu je podnela firma Structured Asset Sales koja poseduje Marvinovu pesmu „Let’s Get It On“ i traži 100 miliona dolara kao odštetu.\nJedan od vlasnika pesme, Ed Townsend je preminuo, ali je njegova porodica već optuživala Eda 2016. godine za kopiranje nekih elemenata pesme za njegov singl „Thinking Out Loud“. Nešto ranije ove godine, Marvinova porodica je nakon tri suđenja dobila sumu od 5.3 miliona dolara zbog tvrdnje da su Robin Thicke i Pharrell Williams 2013. godine za potrebe pesme „Blurred Lines“ iskopirali deo pesme „Got to Give it Up“. Izgleda da Ed nije jedini koji ima problema sa ovom porodicom.\n“Somebody To Love” ponovo na sudu:…\nEd Sheeran u problemu: Nepoznati muzičari tvrde da…


Obuka za stručnog savetnika | Sano Srbija\nObuka na Sano akademiji za sertifikovanog stručnog savetnika na području ishrane goveda i svinja traje 9 meseci. Moduli obuke (nastava na Sano akademiji, kao i obuka na radnom mestu u pojedinoj regiji) se nadopunjuju korak po korak i uključuju podučavanje naučnih stručnih tema kao i potrebnih kompetencija na područjima savetovanja i prodaje, retorike i prezentacije kao i savremenog upravljanja odnosima sa kupcima.\nObuku na radnom mestu sprovodi iskusan Sano stručni savetnik i trener. Obuka u trajanju od 9 meseci završava se ispitom na akademiji sa diplomom.\nSano na Sano akademiji nudi brojne mogućnost usavršavanja i dodatne kvalifikacije, npr. za konsultanta - specijalistu, za vođu u prodaji, kao i za mentora.


Kreativnost i feksibilnost su presudni za online edukaciju|Genesis Project\nIzbijanje pandemije COVID 19 zatvorilo je školska vrata širom Bosne i Hercegovine. Školsku učionicu zamijenila je «online» edukacija i učenje je prilagođeno novim uslovima i radu od kuće. Novim uslovima, svoje aktivnosti i rad prilagodio je Genesis Project. Svakako su tome doprinijele i edukacije kojima su članovi tima prisustvovali tokom prethodnih godina i na kojima su stekli brojne vještine. Te edukacije nisu imale za cilj da tim Genesisa pripreme za rad u ovakvim, otežanim uslovima, ali su znanja stečena na njima svakako doprinijela tome da budu puno spremniji i sigurniji, te da se lakše prilagode na nove uslove rada.\nKada je pandemija počela, članovi tima Genesis Projecta su stupili u kontakt sa korinsicima iz osnovnih škola kako bi identifikovali njihove potrebe, želje i mogućnosti. Na osnovu dobijenih informacija, sa donatorima su kreirani novi oblici rada u smislu da se, koliko je to god moguće, pomogne nastavnicima da realizuju svoje sadržaje u novim uslovima rada.\n«Pandemija je na aktivnosti Genesis Project-a uticala u mjeri u kojoj je uticala na život u cijelom svijetu. Svjesni smo da su se aktivnosti u skoro svim sferama života morale prilagoditi realizaciji istih u skladu sa smjernicama i preporukama o smanjenju kretanja, izbjegavanju bliskog kontakta, pa smo i mi svoje aktivnosti morali prebaciti u online prostor», ističe Draško Stojčević iz Genesis Project-a. Navodi da je to neformalnu edukaciju moguće preseliti u online prostor ako se svojom fleksibilnošću, kreativnošću i sposobnosti za prilagođavanje uklopite u nove uslove života i rada.\n«Ne bismo da poredimo formalnu i neformalnu edukaciju i smatramo da tu nema neke suštinske razlike, kada je u pitanju način prilagođavanja. Zahvaljujući tehnološkom napretku postoji mnogo online alata koji mogu biti veoma korisni u edukaciji, bilo da se radi o grupnoj ili individualnoj edukaciji. U razgovoru sa nastavnicima saznali smo da oni koriste online alate kao što su: Gugl učionica, Skajp ili Zum, dok u komunikaciji sa svojim učenicima uglavnom koriste aplikaciju Viber za razmjenu poruka, video sadržaja i fotografija. Veoma korisna online alatka je Majkrosoft tims, softverska platforma za komunikaciju i saradnju koja kombinuje online razgovor, video sastanke kao i pohranu podataka», navodi Draško.\nAktivnosti koje Genesis Project trenutno priprema online, su aktivnosti koje i obično realizuju sa svojim korisnicima u neformalnoj edukaciji, samo su ovaj put u elektronskom obliku. To su snimanje jednominutnih filmova za djecu, postavljanje edukativnih predstava koje su ranije dokumentovane na You Tube, radionice sa pedagozima i nastavnicima putem online alata, kao i TV edukativne predstave prilagođene realizaciji sadržaja na časovima odjeljenske zajednice.\nNaravno, škola je vaspitno obrazovna ustanova u kojoj se pored vaspitanja i obrazovanja dešavaju i duboki procesi socijalizacije djece, što svakako nije ostvareno online edukacijom, nastavom na daljinu i slično. Činjenica je da online edukacija ne može zamijeniti školski život, ali može više nego da sada biti uklopljena u vaspitno obrazovne sisteme.\n«Ovo iskustvo nas je naučilo da su i učenici i nastavnici spremni na to da se dio nastavnih sadržaja realizije i na ovaj način, a u ovakvim situacijama se postoje mjerila kao što su „lako“ i „teško“. Nama nije bilo teško prebaciti se u virtuelni prostor, jer smo angažovali sve naše kapacitete duboko svjesni težine situacije, neizvjesnosti, izazova ali i odgovornosti koja stoji ispred nas», poručuju iz Genesis Projecta-a.


Moskva: 800 betonskih blokova za bezbednost uoči Nove godine - Sputnjik Srbija\n07:15 30.12.2017 Preuzmite kraći link\n„Oko 800 betonskih barijera biće postavljeno u blizini najprometnijih metro stanica i na drugim mestima masovnih skupova od 28. do 30. decembra“, navodi se u saopštenju.\n„Sistematski posao organizovanja sigurnih zona, ograđenih barijerama koje sprečavaju vozila da uđu u zone gde se nalaze ljudi, sprovodi se već nekoliko godina u Moskvi. Uoči proslava velikih razmera, posebna pažnja je usmerena na bezbednosne mere“, dodaje se u saopštenju.\nPrema izveštajima medija, sve bezbednosne službe u Moskvi su u stanju pripravnosti.\nZa vreme proslava mere bezbednosti u gradu biće posebno pojačane. Pored podizanja betonskih barijera, biće postavljene i sigurnosne kamere pomoću kojih će situacija biti praćena.\nPored toga, na ulazima u oblasti gde će se proslave održavati, biće takođe pripadnici bezbednosnih snaga koje će ručno i uz pomoć detektora metala proveravati posetioce.\nViše od 46.000 pripadnika snaga bezbednosti obezbeđivaće Moskvu od 30. decembra do 8. januara, navodi agencija.\nbezbednost, betoni, Moskva, Rusija


ĐUKANOVIĆ: Poraz u Nikšiću nije moj politički kraj - Opcija\n15-03-2021 Pocetna, Politika, Regija\nPredsednik Crne Gore Milo Đukanović, poručio je da izborni rezultat u Nikšiću nije njegov politički kraj. On je za TV Nova BiH ponovio da je DPS i dalje najjača politička partija.\n„Videli ste da se to u ovom slučaju nije dogodilo, da je DPS popravio rezultat u odnosu na parlamentarne izbore i time najavio svoju stabilnu ulogu na crnogorskoj političkoj sceni i svoju vodeću ulogu u zastupanju evropske budućnosti Crne Gore i, ja vjerujem, svoj skori povratak u državnu vlast u Crnoj Gori“, rekao je Đukanović, prenosi RTCG.\n„Ako gledamo iz državnog ugla, onda treba primetiti da je, na neki način logično, da svega nekoliko meseci nakon pobede danas vladajuće koalicije, pobede na koju su čekali 30 godina, još uvijek na sceni euforija pobednika, tako da mislim je još uviek mali broj birača bio u stanju da racionalno razluči kvalitet vršenja vlasti u prethodnih nekoliko meseci, ali mislim da će i to uslediti u narednim mjesecima. Ipak, u strukturi podrške koju je dobila državna vladajuća kolicija došlo je do promene“, kazao je Đukanović na Nova BiH.\nPrema preliminarnim rezultatima Centra za monitoring (CeMI) na juče održanim lokalnim izborima u Nikšiću, Evropski tim za Nikšić osvojio je 18 mandata, koalicija Za budućnost Nikšića, na istoj osnovi, ima 11, Mir je naša nacija deset, a Crno na belo jedan mandat. I Narodni pokret, Miodraga Dake Davidovića, prema tim rezultatima, osvojio je jedan mandat. Prema podacima CeMI-ja, Socijademokratska partija nije prešla cenzus za ulazak u lokalni parlament.


Dassault Systèmes SOLIDWORKS Corp nudi kompletne 3D softverske alate koji vam omogućavaju da kreirate, simulirate, objavljujete i upravljate svojim podacima. SOLIDWORKS proizvodi se lako uče i koriste, i rade zajedno kako bi vam pomogli da svoje proizvode dizajnirate bolje, brže i uz manje troškova. SOLIDWORKS se fokusira na jednostavnost korišćenja omogućavjući da više, inženjera, dizajnera i drugih profesionalaca, nego ikada pre iskoriste prednosti 3D-a u oživljavanju svojih ideja.\nSOLIDWORKS 3D CAD integriše moćne alate za projektovanje kombinujući vodeće rešenje tehničko crtanje i “part assembly” sa sa ugrađnim alatima za simulaciju, proračun troškova, rendering, animacije i upravljanje podacima o proizvodu kako bi vam pomogao da posao obavite brže i lakše nego ikada ranije. Sa inovativnim mogućnostima SOLIDWRKS 3D CAD vas vodi kroz faze razvoja proizvoda (dizajn, validaciju, kolaboraciju i izradu) kako bi postigli produktivno 3D razvojno okrzženje.\nSofisticirana simulacija više nije samo za specijaliste. To je inspiracija koja podstiče inovacije. Inženjeri mogu svoje tehničke odluke bazirati na rezultatima simulacije, otkrivajući značajne koristi za proizvodnju i poslovanje. Sa moćnim i intuitivnIm SOLIDWORKS® Simulation rešenjima, inženjeri mogu praktično testirati nove ideje, brzo i efikasno procenjivati učinka, poboljšanvati kvalitet i sticati znanja za inovacije proizvoda.\nSOLIDWORKS® Product Data Management (PDM) proizvodi upravljaju i sinhronizuju podatke o vasem dizajna kroz celo preduzeće jednim, lako primjenljivim rešenjem čvrsto integrisanim sa svim SOLIDWORKS® aplikacijama. Korišćenjem bezbednog skladišta podataka, možete proširiti pristup 3D razvojnom okruženju i povezanim fajlovima, na sve članove tima od inženjeringa do proizvodnje\nSOLIDWORKS® Composer™ pomaže Vašoj organizaciji, da za podatke o 3D CAD projektu kreira dinamički grafički sadržaj koji jasno i efikasno prikazuje čak i svoje najsloženije projekte. Jednostavan, intuitivan interfejs Vam pruža alate koji Vam pomažu da lako razvijete grafičke informacije za tehničku dokumentaciju, uključujući i uputstva za montažu, proizvodne priručnike, materijale za obuku i marketinške materijale..\nSOLIDWORKS® Electrical rešenje pojednostavljuje električni dizajn proizvoda sa specifičnim alatima dizajniranim za inženjerske discipline i intuitivnim interfejsom za brži dizajn integrisanih električnih sistema. Izvorna integracija sa SOLIDWORKS® 3D CAD obezbeđuje bolju saradnju i produktivnost, što dovodi do manjeg kašnjenja proizvoda, doslednijeg i standardizovanijeg dizajna, nižih troškova i bržeg lansiranja na tržište.\nVaša posvećenost kvalitetu ne bi trebalo da ima negativan uticaj na poslovanje, ali možete potencijalno svaki dan provoditi sate potrebne za ručno kreirane dokumente potrebne za inspekciju kvaliteta. SOLIDWORKS Inspection pomaže u pojednostavljenju procesa kreiranja dokumnetacije za kontrolu i sprovođenje procesne ili ulazne kontrole.\nSOLIDWORKS MBD (Model Based Definition) je integrisano proizvodno rešenje bez radioničkih crteža za SOLIDWORKS 3D software za projektovanje. SOLIDWORKS MBD sprovodi proces prozvodnje direktno kroz 3D. Možete definisati, organizovati, publikovati 3D PMI (Product Manufacturing Information) uključujući 3D model u industrijsko standardnom formatu (kao što je SOLIDWORKS fajlovi, eDrawings® i 3D PDF).\nSolidProfessor nudi video tutorijale koji vam pomažu da brzo razvijate svoje znanje o SolidWorks-u. E-learning platforma vam omogućava kako da započnete učenja osnova skiciranja, 3D modeliranja i crtanje , tako i da napredujete u određenim oblastima, kao što su modeliranje složenih površina, projektovanje i simulacija .\nVaš fokus je razvoj odličnih proizvode koji kreiraju vrednost za vaše klijente?\nZnate da je INOVACIJA ključ za diferencijaciju i bolju tržišnu poziciju?\nAli kako da inovirate, a i dalje obavljamo posao na vreme i u okviru budžeta?


Većnici su na 62. sednici Opštinskog veća doneli Rešenje o raspodeli sredstava za sufinansiranje projekata udruženja u oblastima od javnog interesa na teritoriji opštine Gornji Milanovac u 2019. godini.\nIzdvojena su sredstva u iznosu od 500.000,00 dinara za realizaciju socio-humanitarnih programa. Time će se unaprediti rad Fonda za slabovidu i slepu decu, Društva dijabetičara, Udruženja roditelja dece sa smetnjama u razvoju-Gornji Milanovac, Regionalnog inkluzivnog centra- Gornji Milanovac, Međuopštinske organizacije slepih – Čačak i Kola srpskih sestara.\nSredstva u iznosu od 1.312.880,00 dinara raspoređena su za finansiranje ostalih programa koji koji isključivo i neposredno slede javne potrebe. U pitanju su Kinološko udruženje „Takovski ustanak“, Udruženje građana „Eko-oko“, Radio-klub Gornji Milanovac, Mladi takovskog kraja, Organizacija rezervnih vojnih starešina Gornji Milanovac, Moto-klub „Lonely riders“, Udruženje makedonaca moravičkog okruga „Dame Gruev“, Udruženje građana „SCIO“, „GM optimist“, Udruženje ratnih vojnih invalida i porodica poginulih boraca, Društvo za negovanje tradicija oslobodilačkih ratova Srbije do 1918, „SUBNOR“, Lovačko udruženje „Vojvoda Milan Obrenović“ i Društvo srpsko-ruskog prijateljstva „Takovo“.\nPodsetimo, opštinska uprava je raspisala Javni konkurs za finansiranje programa od javnog interesa, a preliminarne liste su 22. aprila objavljene na sajtu EUprave Republike Srbije i internet prezentaciji opštine, uz poziv podnosiocima da podnesu eventualne prigovore na listu u roku od 8 dana od objavljivanja. Od pristigle 22 prijave, 20 je ušlo u postupak razmatranja, vrednovanja i bodovanja, dok prijave Društva učitelja i Ferijalnog kluba nisu ispunile zadate uslove.\nKonkursna prijava Društva učitelja nije ispunila uslove konkursa, jer su u obrascu budžeta za realizaciju programa, predviđeni troškovi samo za studijsko putovanje. Takođe, na listi finansiranih udruženja nije se našao ni Ferijalni klub Gornji Milanovac, jer u dokumentaciji nije podnet obrazac budžeta za realizaciju programa.


Da, ili možda ne? - Svijet Osiguranja ;\nDa, ili možda ne?\nDatum objave: 01.01.1970. Broj 11 | Godina 2017\nOglašavanjem do poverenja klijenata\nSadržaj reklamne poruke, intenzitet oglašavanja i sprovođenje marketing aktivnosti u finansijskom sektoru u direktnoj su korelaciji sa izgradnjom poverenja klijenata, čak mnogo više nego u drugim privrednim delatnostima. Razlog tome je što se na ovom tržištu, specifičnom po mnogočemu, ne nudi opipljiv proizvod već poverenje u kvalitet obavljanja osnovne delatnosti. Ukoliko preovlada sumnja klijenata u fundamentalnu iskrenost “upakovane” ponude banke ili osiguravajuće kuće, nijedna marketinška kampanja, niti atraktivna visoko budžetna televizijska reklama neće moći da nadomesti izgubljeno poverenje.\nPostavljanje marketing strategija\nPlasman propagandnih poruka banaka i drugih finansijskih institucija u velikoj meri se razlikuje od plasmana i promocije proizvoda široke potrošnje. Specifičnost oglašavanja ogleda se u činjenici da se konzumentima usluga ne nudi običan proizvod već novac kao proizvod uvećane specifične vrednosti. Iako je finansijsko tržište Srbije već duže vremena stabilno, sezonalno oglašavanje i marketinške kampanje “glavnih” igrača na tržištu po intenzitetu i visini uloženog kapitala ne jenjavaju. Poslovne banke u tržišnoj utakmici istupaju sa “najboljim” ponudama ne bi li klijente konkurentskih banaka privukli pod svoje okrilje. Taj ciklus aktivnosti (“push and pull”) koji se odvija na samom tržištu novca, nije jednostavan za razumevanje većini prosečnih klijenata. Upravo ovaj fenomen neopipljivosti usluga koje banke i/ili osiguravajuće kuće nude klijentima, kao i visoka očekivanja klijenata po pitanju uslova i statusa koji dobijaju postajući članovi određenih banaka, polazna su tačka u postavljanju marketing strategija.\nPoslednjih deset godina trend oglašavanja bankarskih usluga dobija na svojoj ekspanziji. Banke i druge finansijske institucije u Srbiji ulažu značajna sredstva u oglašavanje putem medija masovne komunikacije, pri čemu nastoje da pronađu win-win strategiju i izrade medijski plan koji će im omogućiti sa jedne strane postizanje maksimalnog efekata oglašavanja i održavanje lojalnosti, te pridobijanje novih klijenata sa druge strane. Bez obzira koliko kvalitetna propagandna poruka bila, ona neće imati pozitivnog efekta ukoliko je ciljna grupa kojoj se putem medija oglašivač obraća ne primeti. Banke dugoročno istražuju poslovni ambijent, usvajaju regulative NBS, prate i analiziraju poslovne ponude konkurencije, investiraju u nove informativne tehnologije. I sve to samo sa jednim ciljem. Da tržištu ponude atraktivnu paletu svojih proizvoda i usluga i da na nov i kreativan način zadovolje potrebe i očekivanja svojih sve zahtevnijih klijenata. Dugoročno gledano, sinergetski efekat svih preduzetih marketinških i prodajnih aktivnosti oblikuje percepciju stanovništva na nekom “dubljem”, nesvesnom nivou. Zajedničkim delovanjem one u određenom vremenskom okviru formiraju i “ugrađuju” poverenje u strukturu samog brenda, njegovu snagu, uspešnost i pozitivan imidž, što ih dodatno diferencira od ostalih aktera na finansijskoj “sceni”.\nDa li poruke gađaju metu?\nFinansijske institucije u Srbiji primenjuju različite marketinške strategije. Većina njih se odlučuje da u njihovu marketing miksu preovlada investicija u digitalne medije i visoko budžetne televizijske reklame. U njima nas protagonisti pozivaju na “akciju” i uveravaju da jednostavno i brzo, “jednim klikom” možemo zadovoljiti svoje potrebe za novcem i to po “najpovoljnijim” uslovima. Postavlja se pitanje da li poruke takve sadržine ubedljivo deluju na potencijalne klijente ili kod njih izazivaju zbunjenosti izazvanu prevelikom penetracijom raznovrsnih “obećanja”. Istraživanja pokazuju da klijenti u sve većem procentu odbijaju da “isprobaju” novoponuđeno iskustvo zaduživanja. S vremenom su postali skeptični prema trendu ponuda takozvanih “Uđeš, izađeš i gotovo” reklamnih poruka. Posebno nezadovoljstvo klijenti izražavaju prema najsitnijim fontom ispisanim informacijama. U praksi, neretko u disklajmeru poslednjeg kadra pojedinih televizijskih reklama se nalaze sitnim fontom ispisane skraćenice bankarske terminologije, procenti koje prosečan korisnik u par sekundi emitovanja reklame ne stigne da pročita, a još manje da razume. Oglašivači kampanja na taj način ostavljaju na izbor klijentima da se dodatno raspitaju o ponuđenim uslugama u poslovnicama, da pretraže internet stranice i iščitaju blogove. Ili da se detaljno informišu čitajući odštampani reklamni flajer, pod uslovom da imaju pored sebe finansijskog konsultanta i lupu pri ruci. Nažalost, neke od srpskih banaka se i dalje uče na svojim greškama. Ne reagujući pravovremeno na negativna iskustva i kritike svojih klijenata iznetim pretežno na društvenim mrežama, dopuštaju da negativni publicitet preplavi javno mnjenje. Ne iznenađuje činjenica da im ni jedna od novih marketing kampanja nije vratila teško stečeno, a lako izgubljeno poverenje. Poslednje dostupna istraživanja o poverenju klijenata govore u prilog iznetim stavovima. Naime, vodeće banke i osiguravajuće kuće u Srbiji su kroz godine kvalitetnog rada obezbedile i zadržale za sebe liderske pozicije (Banka Intesa sa 24,6 odsto i Dunav osiguranje sa 32,8 odsto).\nNakon istraživanja zadovoljstva potrošača i analize mišljenja klijenata možemo sa sigurnošću da zaključimo da ovako uspešne rezultate postižu finansijske institucije koje u fokusu imaju ne samo konstantno ulaganje u edukaciju kadrova i njihov kvalitetan i ljubazan pristup klijentima, brzo i efikasno rešavanje zahteva klijenata, primenu novih tehnologija, upravljanje CRM bazama korisnika usluga već i velike investicije u kontinuirano marketinško oglašavanje. Rezultat koji se dobija ovakvom strategijom poslovanja je zadobijeno poverenje klijenata izraženo prefiksom “naj”. NAJbolja banka i NAJbolje osiguravajuće društvo u Srbiji.\nPiše: Sandra Rapo, diplomirani ekonomista, marketing ekspert za razvoj i promociju brendova


LAZANSKI RASPAKOVAO PLANOVE TRAMPA I MAKRONA I EVO ŠTA ONI KRIJU... | Vestinet.rs\nPočetna POGLEDI\tLAZANSKI RASPAKOVAO PLANOVE TRAMPA I MAKRONA I EVO ŠTA ONI KRIJU…\nLAZANSKI RASPAKOVAO PLANOVE TRAMPA I MAKRONA I EVO ŠTA ONI KRIJU…\nGeneral Šarl de Gol se uvek zalagao za evropsku Evropu, za Evropu kao moć, za Evropu od Atlantika do Urala, za deamerikanizovanu Evropu.\nZnao je da to neće biti lako ostvariti, ali za početak je vojnokomandne strukture NATO-a isterao iz Francuske u Belgiju.\nNjegovi naslednici, posebno Fransoa Miteran, još su se neko vreme i odupirali američkoj dominaciji u Evropi, što je za Pariz bila jedna vrsta tihe patnje.\nPosle se Francuska vratila u NATO, a Emanuel Makron konkuriše danas za titulu „novog Tonija Blera”, najvernijeg američkog poslušnika i saveznika u Evropi.\nKako će Makron, barem retorički, pomiriti nacionalni i evropski ponos verovatno će još dugo biti francusko-francuska rasprava. Pošto Francuzi kažu da je proklet svaki onaj ko tvrdi da će njegovoj zemlji, lišenoj dobrog dela voljenih prerogativa, biti bolje u jednoj novoj supranacionalnoj Evropi.\nA naročito je proklet svaki onaj Francuz koji ne može u tri reči da objasni kako će se ta nova i skromnija Francuska uzdići do vodeće uloge u jedinstvenoj Evropi, što je nesumnjiva ambicija predsednika Makrona.\nJer, pitanja koja danas muče EU kreću se od nejedinstvene migracione politike, problema institucionalnih reformi, daljeg širenja EU na Balkan, realnih dometa u koordinaciji spoljne politike EU, stvaranja zajedničkih vojnih snaga, „Evrokorpus” se nije baš proslavio, koje bi mogle da obavljaju svoje misije bez američke obaveštajne i logističke pomoći.\nHvalisanje nekih krugova u Parizu kako je Francuska komandovala zajedničkom vojnom operacijom bombardovanja i raketiranja Sirije, priča je za malu decu i naivne medije, jer američkom armijom, flotom i avijacijom mogu da komanduju samo američki oficiri.\nPosebno u ratnim situacijama.\nSa svojim poljoprivrednim subvencijama i podelom vlasti koja joj je omogućavala da godinama drži Nemačku pod određenom vrstom posredne kontrole, Francuska je gledala na Evropu kao na dobro rešenje koje se ne kosi sa njenim potrebama afirmacije i pokušajima da utiče na svetske tokove.\nNemačka i Bundesbanka su se prihvatanjem evra oprostile od dotadašnje moći, dok su partneri unutar EU od toga imali čistu dobit, jer su s evrom uspostavili paritet u kreiranju monetarne politike.\nSada je Berlin vrlo skeptičan prema predlozima Makrona pošto Pariz želi monetarnu uniju koja ima svoj budžet, ministra finansija, sopstveni monetarni fond.\nBerlin nije oduševljen francuskim idejama da se pitanja finansijske politike ispuste iz ruku Bundestaga.\nDa bi ponovo otkrila ulogu i horizont vredan njenih snova, Francuska mora prvo da se baci u čelični zagrljaj Amerike, pa tek onda u grljenje sa Evropom, novim intenzitetom.\nTo nije jednostavno, jer političari koji u Francuskoj napadaju prenos suvereniteta ka EU nastupaju sa daleko više sigurnosti od onih malobrojnijih koji su spremni da ulože svoju karijeru u odbranu evropske ideje.\nZato što poseduje političku kulturu upornosti, zato što je imala vrlo važnu ulogu u okviru EU, zato što će Nemačka nastaviti da radi pod teretom istorije i svoje prošlosti, zato što Francuska iritira, ali ne zastrašuje, ona ima više šanse od drugih da zaista i preuzme liderstvo u Evropi.\nAli, pre toga Pariz mora da pristane da se menja, pošto podeljeni suverenitet predstavlja obećanje o podeljenoj moći, dok zabetonirani suverenitet neke države vodi ka propadanju.\nU dilemi da li da ide na dalje žrtvovanje francuskog suvereniteta, pri čemu nema nikakve dokaze da će ta žrtva naići na bilo kakvo razumevanje u ostatku Evrope, što i nije daleko od istine, Makron je požurio da se baci Trampu u zagrljaj.\nIli su u Parizu konačno shvatili da postoji mediteranska Evropa, atlantska Evropa, severna Evropa, koje se ne razlikuju samo po geografiji. Pošto je vekovima postojala i ona glavna Evropa i ona marginalna Evropa.\nPrvu su karakterisali bogatstvo, trgovački putevi i stabilizovani politički režimi, a drugu siromaštvo i ranjivost na invazije i imperijalističku dominaciju. I to je oduvek bila jasna razlika između centra i periferije Evrope.\nCentar se, u ovoj perspektivi, u različitim vremenima premeštao iz Rima u Pariz, iz Beča u Brisel.\nMeđutim, periferija je uglavnom ostala ista, ponekad bogata, ponekad siromašna.\nUpravo među tim evropskim narodima na periferiji, posebno među onim bogatim na severu i zapadu, oduvek je i bio najsnažniji skepticizam prema projektu jedinstvene Evrope.\nJer, ma kakav nacionalni identitet imala Grčka, na primer, on je u velikoj meri uslovljen njenim mestom u shvatanju drugih ljudi o korenima evropske civilizacije.\nPošto je Grčka agresivno evropska upravo zato što je Grčka. Dok je Češka za jedinstvenu EU, zbog demona iz prošlosti. A to tek delomično važi i za Mađare i za Poljake.\nTeško je danas sa sigurnošću reći u kojoj je meri evropski kontinent, a posebno njegova periferija, istinski rešio dileme nasleđene iz prošlosti ispunjene neslogom.\nIdeja i ideal Evrope i dalje su nejasni kao i ranije. Svakako, u pitanju je nešto više od geografskog termina, ali odgovor ipak nije potpun. Uostalom, nije ga dobio ni Makron u Vašingtonu.\nNEDELJNI HOROSKOP: Ribe imaju nove udvarače, Škorpije traže ljubav na pogrešnom mestu\nMilorad Dodik: Puštanje Dudakovića je dokaz da je bosansko pravosuđe farsa


Mlada Evropa - Banel Nikolica - Rumunija - B92 Sport Specijal\n5. jun 2008. | 17:52\nBanel Nikolica - Rumunija\nU konkurenciji Francuske, Italije i Holandije, malo ko će Rumunima dati bilo kakve šanse da se plasiraju u četvrtfinale, ali ukoliko uspeju da pomrse račune favoritima, mladi Banel Nikolica bi mogao da bude taj koji će imati glavnu reč. Vezni fudbaler, sa navikom da postiže golove, već nekoliko godina pruža sjajne partije u dresu Steaue, a posle Lige šampiona, Evropsko prvenstvo bi moglo da bude scena na kojoj će ponovo da zablista.\nSezona: Nikolica je ove sezone odigrao preko 30 utakmica i postigao 3 gola u rumunskom šampionatu. Steaua je ostala u senci osvajača “duple krune” Kluža, ali će Nikolica, ukoliko u međuvremenu ne pređe u neku od vodećih evropskih liga, ponovo dobiti šansu u Ligi šampiona, što će ga verovatno i zadržati u Bukureštu.\nKarijera: Sa 16 godina potpisao je prvi profesionalni ugovor sa lokalnim trećeligašem iz Braile. Za 3 sezone postigao je 23 gola, pomogao klubu da uđe u drugu ligu, a na leto 2004. godine prvi put je dobio šansu u prvoligaškom fudbalu, kada je potpisao za Politehniku iz Temišvara. Brzo su ga primetili skauti Steaue i posle samo 6 meseci Điđi Bekali ga dovodi u Bukurešt, za oko 100.000 evra. Bio je ključni član nekoliko izuzetno uspešnih evropskih kampanja Steaue, koja je od njegovog dolaska stigla do polufinala Kupa UEFA i dva puta igrala u Ligi šampiona. Osvojio je dve titule prvaka Rumunije. Dolazi iz izuzetno siromašne romske porodice. Prešao je dug put, od odrastanja u, kako tvrdi, kući od drva i blata, preko bekstva od rulje koja je htela da ga linčuje kada je optužen za krađu jabuka. Sada vozi automobil vredan 30.000 evra i smeši mu se prelazak u neki od vodećih evropskih klubova.\nReprezentacija: Za “A” tim debitovao je krajem 2005. godine. Odigrao je 19 mečeva za nacionalni tim i postigao 1 gol, u važnoj pobedi u Celju protiv Slovenije u kvalifikacijama za EURO 2008. Na putu do Austrije i Švajcarske odigrao je osam mečeva.


Javni poziv startap centra u Priboju - PPmedia\nPosted on\t10 фебруара, 2021 10:39 am by adminpp033\nPriboj – U cilju razvoja inovativnog preduzetništva i podrške mladima u pokretanju sopstvenog biznisa, Regionalni inovacioni startap centar Priboj, koji je izgrađen sredstvima Ministarstva za inovacije i tehnološki razvoj i Opštine Priboj, raspisao je Javni poziv za potencijalne korisnike usluga, kao besplatnu podršku inovativnim idejama i promociji preduzetništva među mladima.\nFoto: OU Priboj\nStartap centar raspolaže sa opremljenim radnim jedinicama, kancelarijskim prostorom, salama za sastanke i najbržim internetom u Priboju. Plan je da ova institucija polako, korak po korak, postaje okosnica razvoja inovacionog preduzetništva, ne samo Priboja nego i ovog regiona.\nJavni poziv objavljen je na sajtu Startap centra u Priboju: rishubpb.rs gde se može preuzeti i prijavni obrazac, a dokumentacija se predaje elektronskom poštom: ris.hub.pb@gmail.com ili lično u prostorijama Centra.\n„Regionalni inovacioni startap centar u Priboju svojim budućim korisnima nudi besplatne infrastrukturne i administrativne usluge što podrazumeva radni prostor sa svom pratećom infrastrukturom, zatim računar i internet, kao i umrežavanje sa sličnim institucijama u zemlji ili inostranstvu”, kaže Danilo Prijović, koordinator Startap centra.\nU administrativnom delu to su besplatne konsultativne usluge menadžmenta, konsaltinga, marketinga, knjigovodstva, privrednog prava i zaštite intelektualne svojine.\nJavni poziv traje do popunjavanja kapaciteta, a prvi presek zainteresovanih korisnika praviće se za nepun mesec dana, odnosno 1. marta. Startap centar Priboj, će u procesu izbora programa i ideja, kao i tokom praćenja njihove realizacije, raditi i na daljem animiranju raznih fondova, državnih institucija i lokalne samouprave, donatora i privrednih subjekata, za ulaganje u razvoj odabranih inovacija odnosno sutra uspešnih startap kompanija.\nОзнаке: startap centar


Vatra se širi Sibirom (video) - Sputnjik Srbija\nVatra se širi Sibirom (video)\n17:16 29.07.2019 (osveženo 15:33 30.07.2019) Preuzmite kraći link\nNa teritoriji tri oblasti Sibira uvedeno je vanredno stanje. U pitanju su Krasnojarski kraj i Irkutska oblast, kao i deo Burjatije.\nPovršina šumskih požara u regionima Sibira premašila je 1,6 miliona hektara, saopštila je pres-služba ovlašćenog predstavnika Sibirskog federalnog okruga.\nZbog širenja teritorije pod vatrom dim se oseća i u drugim regionima Sibira i Dalekog istoka.\nPokušaj upada na teritoriju Bele kuće /video/\nU blizini Bele kuće jutros je uhapšen nepoznati vozač automobila koji je pokušao da uđe u njeno dvorište prateći službeno vozilo, saopštila je Tajna služba na zvaničnom nalogu na Tviteru.\nPaljba jednog od najmoćnijih topova na svetu /video/\nMinistarstvo odbrane Rusije objavilo je video testiranja jednog od najmoćnijih topova na svetu — 2S7M „Malka“.\n„Proključala“ Volga — neobičan prizor /video/\nStanovnici Samarske oblasti i Republike Tatarstana postali su svedoci neobične prirodne pojave. Na obali reke Volge, nakon što je iznenada nastupio talas hladnog vazduha, može se videti ledena para. Mehurići su se podigli nad vodenom površinom duž obale Volge, stvarajući iluziju reke koja ključa.\nVanzemaljci ili duhovi? Dva čudna stvorenja snimljena na krovu kuće /video/


Fejsbuk i Instagram zbog propisa možda napuštaju Evropu | Direkt.rs\nPočetna Tehnologija Fejsbuk i Instagram zbog propisa možda napuštaju Evropu\nU kompaniji Fejsbuk tvrde da je zbog novih propisa koji utiču na način razmene podataka između EU i SAD, dovedeno u pitanje funkcionisanje njihove osnovne mreže i Instagrama u Evropi.\nKompanija je 10. septembra podnela dokumenta Visokom irskom sudu. Fejsbuk je osporio preliminarnu naredbu koju je ranije ovog meseca izdao irski Nadzorni organ za zaštitu podataka.\nKomesar za zaštitu podataka zapretio je da će blokirati Fejsbuk u prebacivanju podataka iz EU u SAD, a sve usled zabrinutosti zbog privatnosti.\n– U slučaju da podnosilac zahteva (Fejsbuk) bude podvrgnut potpunoj suspenziji prenosa podataka korisnika u SAD, pošto smatramo da je to ono što nadležni nadzorni organi predlažu, podnosiocu zahteva nije jasno kako bi, u tim okolnostima, mogao da nastavi da pruža usluge Fejsbuka i Instagrama u EU, izjavila je šefica za zaštitu podataka kompanije Fejsbuk za Irsku, Ivon Kunan, dodajući da Fejsbuk ima 410 miliona aktivnih korisnika mesečno u Evropi.\nIz kompanije međutim tvrde da ovakva izjava ne predstavlja pretnju povlačenju sa tržišta EU.\n– Fejsbuk ne preti povlačenjem iz Evrope. Pravni dokumenti podneti irskom Visokom sudu pokazuju samo jasnu realnost o tome da se Fejsbuk i mnoga druga preduzeća, organizacije i pružaoci usluga, oslanjaju na prenos podataka između EU i SAD kako bi funkcionisao njihov rad, navodi se u saopštenju PR Fejsbuka.\n– Nedostatak sigurnog, i legalnog međunarodnog prenosa podataka, štetiće ekonomiji i kočiti rast preduzeća zasnovanog na podacima u EU, dodaje se u saopštenju.\nVice News, koji je dobio punu verziju Fejsbukovog saopštenja, izvestio je da se tehnološki gigant takođe žalio da se prema njemu postupa nepravično, jer nijedna druga američka tehnološka kompanija nije bila na sličnoj meti nadzornog organa.\nPreliminarna naredba službe za monitoring, dovela je u pitanje to, da li sistem koji Fejsbuk trenutno koristi za slanje podataka u SAD, ima pravnu snagu po zahtevanim standardima.\nPomenuti standard je u julu smatran važećim kao mehanizam za prenos podataka među državama, nakon što je EU deaktivirala dugogodišnji sporazum o prenosu podataka između EU i SAD.\nMeđutim, da bi se kvalifikovale za te standarde, države moraju da pokažu dovoljno visok nivo zaštite privatnosti podataka, a zabrinjava to što se američki sistem nadzora podataka slabo podudara sa visokim standardima EU o privatnosti.\nVučić: Naši građani vakcinisani kineskom vakcinom moći će da putuju u EU


Stav udruženja Ulice za bicikliste je takav da ovakva subvencija ne predstavlja nikakvu dobrobit široj javnosti, te da stoga ista nije opravdana. Stoga, udruženje Ulice za bicikliste se priključilo akciji inicijative "Građani za prosperitet" protiv ovakve odluke Ministarstva finansija i poziva sve građane da učine isto.\nMinistar finansija i privrede Mlađan Dinkić najavio je na Sajmu automobila da će se iz naših džepova subvencionisati kupovina 5.000 automobila marke Fiat 500L u iznosu od 3.000€ po automobilu. Kada kaže da će ta kola koštati 3.000€ manje, on "zaboravlja" da napomene da tu razliku od 15 miliona evra plaćamo mi, poreski obveznici! Ovim je svako od nas primoran da finansira automobil koji najverovatnije neće voziti.\n3/26/2013 05:04:00 am\n3/26/2013 05:14:27 pm\n4/3/2013 10:03:49 am


FIFA zapretila „eliti“ žestokim kaznama - Sputnjik Srbija\nFIFA zapretila „eliti“ žestokim kaznama\n18:08 22.01.2021 Preuzmite kraći link\nIdeja o stvaranju elitnog klupskog fudbalskog evropskog takmičenja, svojevrsne „superlige“, naišla je na žestoku reakciju FIFA.\nKrovna organizacija svetskog fudbala se protivi ideji najbogatijih evropskih klubova da formiraju „privatnu ligu“.\nFIFA je, kao i ostali iz njene konfederacije, izričito protiv osnivanja takvog takmičenja, koje neće priznati zvanične fudbalske organizacije.\nPored toga, FIFA je zapretila i kaznama za sve klubove i igrače koji bi potencijalno učestvovali u Superligi, u smislu da im neće biti dozvoljeno da učestvuju na bilo kom takmičenju u organizaciji FIFA ili članica njene konfederacije.\nSaopštenje su potpisali čelnici FIFA Đani Infantino, ali i predsednici kontinentalnih federacija – AFC (Azija), KAF (Afrika), KONKAKAF (Severna i Srednja Amerika i Karibi), Konmebol (Južna Amerika), OFC (Okeanija) i UEFA (Evropa).\nTakođe, FIFA je nagovestila proširenje svetskog klupskog prvenstva, koje sada okuplja šest najboljih ekipa sa kontinenata, a ubuduće bi moglo da preraste u turnir na kojem će učestvovati 24 najbolja svetska kluba.\n► Pavlović do kraja sezone u Belgiji /video/\n► Ruski Rubin očitao lekciju Partizanu u Turskoj /video/


Radio TV Stara Pazova - Ko ima pravo na besplatnu pravnu pomoć?\nStaropazovački Centar za socijalni rad već deceniju i po pruža besplatnu pravnu pomoć u vidu pravnog savetovališta. Ovu uslugu u proseku iskoristi oko 200 korisnika, a tokom ove godine bilo je 157 zahteva koji su se u najvećoj meri odnosili na tužbe za razvod braka i vršenje roditeljskog prava.\nKorisnici novčane socijalne pomoći ili nekog drugog prava iz oblasti socijalne zaštite, osobe sa invaliditetom, žrtve porodičnog nasilja i lica iz kategorije materijalno ugroženih sa teritorije opštine Stara Pazova imaju pravo na besplatnu pravnu pomoć koju pruža Centar za socijalni rad u ovoj lokalnoj zajednici. Sve što je potrebno kako bi se ostvarilo pravo na ovu uslugu uz zahtev koji se dobija neposredno u centru jeste fotokopija lične karte, dokaz o visini primanja i zaradi podnosioca zahteva, rešenje za korisnike novčane socijalne pomoći, uverenje o nepokretnosti i o nezaposlenosti.


Tanjug 26. maja 2021. 15:02\nBEOGRAD – Pametna specijalizacija, naročito u oblastima kao što su informaciono-komunikacione tehnologije, hrana za budućnost, kreativne industrije, mašine i proizvodni procesi budućnosti, predstavlja šansu za razvoj srpske privrede zašnovane na znanju i naprednim tehnologijama, rečeno je danas na Kopaonik biznis forumu.\nProfesorka Prirodno-matematičkog fakulteta u Novom Sadu, Jasna Atanasijević, na panelu „Pametna specijalizacija u Srbiji – nove ideje za novo vreme“, rekla je da se u Srbiji u nauci stvara 300-ti deo naučnih saznanja u svetu.\n„U nekim oblastima smo još napredniji, kao u prehrambenoj tehnologiji i inženjerskim i prirodnim naukama gde stvaramo čak stoti deo svetske naučne produkcije“, navela je ona.\nAtanasijevićka je istakla da bi, ukoliko uspemo ekonomiju da zasnujemo na nekim sofisticiranijim i tehnološki naprednijim proizvodima zasnovanim na sopstvenom znanju i ako ih prodamo na međunarodnom tržištu, naša zemlja mogla dugoročnije da se otisne ka višim stopama privrednog rasta.\nNaglasila je da i male zemlje mogu tako brzo da se razviju i da je Izrael možda najbolji primer.\nOna je podsetila da je Vlada Srbije usvojila ranije Strategiju za pametnu specijalizaciju do 2027. godine kao i strategiju za industriju kako da se unapredi proizvodna struktura srpske privrede, kao da se podstaknu ualganja privatnog sektora u tehnološki napredniju proizvodnju i usluge u Srbiji.\nKako je rekla, kada je izbila pandemija svi smo shvatili više nego ikada ranije koliko nam je potrebna nauka i koliko od nje zavisimo.\nNaglasila je da su naučnici u velikoj meri pomogli društvu u borbi sa pandemijom i koliko je potrebna pomoć države.\nTako je za veoma kratko vreme napravljena laboratorija uz pomoć Kine Vatrno oko za testiranje na kovid, u Beogradu i u Nišu, a direktorka Institut za molekularnu genetiku i genetičko inženjerstvo Univerzitet u Beogradu Jelena Begović kako su sprski naučnici realizovali taj projekat.\nKaže da pre kovid krize niko nije mogao da pretpostavi da će naučnici doći za tako kratko vreme u prvi plan.\n„Na neki način zahvaljujući koroni i pandemiji oni koji odlučuju su fokus preusmerili ka nauci“, naglasila je ona.\nTakođe, rekla je da su osnovni stubovi za razvoj svakog društva zdravstveni i obrazovni sistemi i da je to ponovo došlo do izražaja.\n„Morala je da dođe korona da bi se perepcija promenila i da bi videli šta je vredno i bez čega ne možmeo“, naglasila je Begović.\nDirektor Razvojne agencije Srbije Radoš Gazdić je rekao da u Srbiju sve više dolaze investitori koji prave proizvode više tehnološe vrednosti i sa sve sofisticiranijim proizvodima.\nKaže je 2010. godine bilo puno nezaposlenih u Srbiji i da je bio cilj da se dovede što više investitora koji će brzo da zaposle što veći broj ljudi, dok su posle počeli da se dovode sve tehnološki naprednije kompanije koje uključuju i što više domaćih dobavljača, kao što su Kontinental, Simens, Brose, CTF, MTU i drugi.\nGazdić je istakao da u svim zemljama postoji kontraverzi oko davanja subvencija investitorima, ali da onepostoje u skoro svim zemlljama sveta, kao i u svim evropskim zemljama, u vidu poreskih olakšica i novčanih davanja.\nKazao je da je dobar signal i da sve više kompanije ne dolazi u Srbiju sa svojim proizvodnim kapacitetima već otvara prvo\nsve veći broj okompanija ne dolazi sa proizvodnim kapacieotm već sa istražzivačko – razvojnim centrima, gde zapošljavaju visoko obrazovni kadar.\nDirektor MIND – Milanović Industries grupe Darko Đorić je predstavio uspeh te kompanije i kako funkcioniše MIND Park – industrijska zona kod Kragujevca koja je nastala nakon prodaje Milanović Inženjeringa Simensu.\nOn je kazao da imaju dobru saradnju sa srednjim školama i univerzitetima u Srbiji po pitanju dualnog obrazovanja.\nKaže će fonda samo ove godine imati na raspolaganju više od 25 miliona evra za grantove, kao i da će ove godine proširiti podršku i na privatne investitore koji pomažu preduzeća u razvoju inovacija.\nViktor Nedović predstavio je projekat SAIGE – za akceleraciju inovacija i podsticanje rasta preduzetništva u Srbiji (Ačelerating Innovation and Growth Entrepreneurship).\nNedović, koji je direktor projekta, kažse da taj projekat finansira Svetska banka sa 43 miliona evra i EK sa oko 41,5 miliona evra, koji će biti raspodeljeni u narednih nekoliko godina.


SAD potpuno opredijeljena da podrži napredak i reforme u BiH - 2004-09-17\nAmerički ambasador u BiH Daglas Meklheni izjavio je danas, na svojoj prvoj press konferenciji, da je BiH jedno od prioritetnih područja spoljne politike SAD.\n"Vlada SAD je potpuno opredijeljena da podrži napredak i reforme u BiH. Zajednički smo prošli kroz borbu za nezavisnost i uvođenje demokratije u BiH" - rekao je danas ambasador Meklheni u Sarajevu.\nAmbasador je ponovio stav Vlade SAD da je budućnost BiH u NATO-u i EU i da će na tom putu imati podršku SAD, ali da ulazak u ove integracije zavisi najviše od građana BiH i od opredjeljenja za političke, ekonomske i obrambene reforme, izjavivši pritom da je BiH provela niz važnih reformi u obavještajnom sektoru, odbrani, carinama i porezu i vladavini prava.\nAmerički ambasador je dodao da je čvrsto opredijeljen da se za njegovog mandata "konačno stavi tačka na pitanje pune saradnje sa Haškim tribunalom i hapšenja osumnjičenih za ratne zločine", što se odnosi na sve institucije na nivou BiH i entiteta.\nPrema Meklhenijevim riječima, američka Vlada će nastaviti da podržava nastojanja BiH da se zajedno sa SAD i drugim zemljama bori protiv terorizma.\nPonovio je da SAD pozdravljaju odluku Predsjedništva BiH da sa kontigentom vojnika učestvuje u misiji u Iraku, i da će vojnicima iz BiH biti osigurana američka pomoć.\nOdgovarajući na pitanje novinara da li će nastaviti praksu svojih prethodnika da ne kontaktira sa Srpskom demokratskom strankom i da li će se promijeniti odnos prema nacionalnim strankama uopšte, Meklheni je odgovorio da će "razgovarati sa svakom grupom ljudi koja dijeli vrijednosti i ciljeve koje zastupa američka Vlada i većina građana BiH".


Meltaway otapanje prilaza od snega i leda | Uponor\nMeltaway otapanje prilaza od snega i leda\nPreciznost čak i pod snegom i ledom\nKad god je potrebno de se zimi zaštite spoljašnje površine od snega i leda kao što su automobilski prilazi, ulice za hitni pristup, parkirna mesta, pešačke zone, mostovi, ulična čvorišta, raskršća ili heliodromi, tu je sistem za otapanje snega i leda kompanije Uponor koji se ugrađuje u tlo. To znači da uopšte nema potrebe za čišćenjem snega lopatama, što svakako iziskuje mnogo vremena, kao ni sa ekološkim otapanjem leda solju ili peskom. Automatski upravljački sistem se zagreva samo po potrebi, danju i noću.\nZa rad sistema za otapanje snega i leda kompanije Uponor je potrebna samo voda minimalne temperature od +35 °C. To znači da je moguće da se upotrebe različiti izvori toplote, uključujući povratnu vodu područne mreže za grejanje, otpadnu toplotu iz različitih postupaka, toplotne pumpe itd. Toplota iz bilo kojeg prikladnog izvora može da se putem izmenjivača toplote prenese u sistem za otapanje snega i leda kompanije Uponor. Elementarni dizajn sastoji se od cevi PE-Xa c/c 250 mm i industrijskih razdelnika kompanije Uponor.\nTemeljno načelo sistema za otapanje snega i leda je jednaka udaljenost svih petlji od određenog razdelnika. Time se omogućava ravnomerna raspodela toplote bez upotrebe prigušnih ventila. Za distribucione cevi potrebno je da se upotrebe predizolovane cevi kompanije Uponor za industrijske zgrade. Sistem za otapanje snega i leda kompanije Uponor može da se koristi za toplotnu snagu do 350 W/m2. To zavisi o geografskoj lokaciji i zahtevima sistema. Zahvaljujući našim istraživanjima i dugogodišnjem iskustvu uvek možemo da preporučimo optimalno rešenje. Dubina instalacije i udaljenost petlje se prilagođavaju odgovarajućem sistemu.\nOtapanje snega i leda na prilazima, parkiralištima, mostovima\n• sistem nudi maksimalnu sigurnost 24 sata dnevno\n• automatsko otapanje leda, nema više čišćenja snega lopatama\n• zaštita površinskih područja od oštećenja\n• mogućnost upotrebe industrijske otpadne toplote\n• brza i jednostavna ugradnja uz PEX cevi kompanije Uponor\n• dostupan je potpuni sistem sa svim komponentama\n• smanjena mogućnost padova i klizanja


Ministru Trivanu predstavljene mere zaštite životne sredine na području aerodroma "Nikola Tesla"\nHome / Ekologija / Ministru Trivanu predstavljene mere zaštite životne sredine na području aerodroma “Nikola Tesla”\nMinistar zaštite životne sredine Goran Trivan sa saradnicima posetio je Aerodrom Nikola Tesla Beograd, gde su mu predstavnici poslovodstva ove kompanije, predvođeni v. d. generalnim direktorom Sašom Vlaisavljevićem, predstavili mere za zaštitu životne sredine na području naše najveće vazdušne luke.\nU okviru obilaska Aerodroma Nikola Tesla, predstavljeni su novi infrastrukturni objekti i preduzete mere zaštite životne sredine, kao i planovi na unapređenju funkcionisanja aerodromskih službi, preventivno delovanje i sanacija zatečenog stanja u skladu sa propisima o zaštiti životne sredine. Ministar Trivan sa saradnicima obišao je novoformirano mesto za odlaganje otpada, privremeno skladište opasnog otpada, platformu za odleđivanje i zaštitu od zaleđivanja vazduhoplova. Trivan je izrazio zadovoljstvo što je poslovodstvo Aerodroma u kratkom vremenskom periodu obezbedilo uslove i primenilo mere zaštite životne sredine. „Aerodrom Nikola Tesla primer je ekološki odgovorne kompanije koja shvata značaj i posebnu pažnju posvećuje pitanjima zaštite životne sredine. Ministarstvo će podržati sve planove i inicijative Aerodroma na daljem unapređenju zaštite životne sredine, i u tome pružiti svu stručnu pomoć“, istakao je Trivan.\nV. d. generalnog direktora AD Aerodrom Nikola Tesla Beograd Saša Vlaisavljević rekao je: „Modernizacija poslovanja i unapređenje svih poslovnih procesa podrazumevaju sistemska poboljšanja koja u proteklih četiri godine uvodimo. Aerodrom Nikola Tesla preduzima mere kako bi se smanjio štetan uticaj poslovnih procesa na životnu sredinu. Posvećeni smo ovom cilju i aktivno smo angažovani na njegovoj realizaciji“.\nRukovodstvo Aerodroma u proteklom periodu preduzelo je niz organizacionih i infrastrukturnih mera zaštite životne sredine. U okviru Kompanije formirana je posebna jedinica za zaštitu životne sredine, i imenovano lice odgovorno za upravljanje otpadom. Na Aerodromu Nikola Tesla Beograd, tokom realizacije akcionog plana raščišćavanja svih sredstava na kompleksu aerodroma koja mogu imati štetan uticaj na životnu sredinu, obezbeđen je prostor za skladištenje neopasnog otpada, a posebno prostor za odlaganje opasnog otpada, po svim ekološkim standardima. Nedavnom izgradnjom platforme za odleđivanje i zaštitu od zaleđivanja vazduhoplova ispunjeni su najsavremeniji svetski standardi, što je još jedan doprinos ove kompanije unapređenju zaštite životne sredine u Srbiji.


Izvor: VOA, 20.Okt.2019, 11:12\nAmeričke snage povukle su se u nedelju iz svoje najveće baze u Siriji, dok je sekretar za odbranu Mark Esper najavio da će svi vojnici, koji napuste tu zemlju, biti raspoređeni na zapadu Iraka i nastaviti da sprovode anti-terorističke operacije protiv Islamske države u regionu. Esper je rekao da će više od 700 vojnika biti premešteno u Irak i da se neće uskoro vraćati u Sjedinjene Države, kao što je to nagovestio predsednik Donald Tramp. Šef Pentagona nije isključio mogućnost američkih anti-terorističkih akcija u Siriji. Međutim, dodao je da bi planovi vremenom bili utvrđeni i da će obuhvatiti i razgovore sa saveznicima na sastanku NATO-a narednih dana. Poručio da će američke snage, ako se vrate u Siriju, štititi američke letelice. Sjedinjene Države trenutno imaju oko 5 hiljada vojnika u Iraku, po dogovoru Bagdada i Vašingtona. Amerika se povukla iz te zemlje 2011. godine, kada su okončane borbene operacije, ali se vratila tri godine kasnije kada je Islamska država preuzela kontrolu nad velikim delovima Iraka. Esper je rekao da ima izveštaja o sporadičnim sukobima u severnoj Siriji, od kako je Turska prošlog četvrtka pristala na petodnevni prekid vatre, ali da se "pauza" u sukobu uglavnom poštuje. Kurdi se povlače Sirijske demokratske snage, koje predvode Kurdi, saopštile su da su se povukle iz pograničnog grada Ras al Ajna, jedne od meta turske ofanzive. "U gradu više nema naših boraca",rekao je portparol snaga Kino Gabrijel, nakon što je Ankara saopštila da je desetine vozila ušlo i izašlo iz Ras al Ajna, kojeg su opkolile turske snage i njihovi sirijski saveznici. Portparol sirijskih pobunjenika, koje podržava Turska, saopštio je međutim da povlačenje još nije okončano. Turska je prethodno saopštila da je jedan njen vojnik ubijen, a jedan povređen u napadu kurdskih boraca u gradu Tej Abjad u severnoj Siriji. Turski predsednik Redžep Tajip Erdogan rekao je da želi da se snage sirijske vlade izmeste iz oblasti u blizini turske granice, kako bi on mogao da tu preseli oko dva miliona izbeglica, rekao je njegov portparol Asošijeted presu u subotu. Zahtev će biti glavna tema Erdoganovih razgovora naredne nedelje sa sirijskim glavnim saveznikom, ruskim predsednikom Vladimirom Putinom. Situacija duž sirijsko-turske granice postala je haotična nakon što su SAD povukle svoje trupe iz tog područja, otvorivši vrata turskoj invaziji čiji je cilj proterivanje boraca koje predvode Kurdi i koje Turska smatra teroristima. Napušteni od svojih američkih saveznika, Kurdi su, uz rusko posredovanje, pozvali Damask da pošalje trupe u severoističnu Siriju kao zaštitu od turskih snaga. To je zakomplikovalo plan Turske da stvori "bezbedonsnu zonu" duž granice, u koju bi mogla da preseli sirijske izbeglice koje su sada u Turskoj. Većina tih izbeglica pobegla je od sirijske vlade. Erdoganov portparol, Ibrahim Kalin, rekao je da Ankara ne želi ni sirijske snage, ni kurdske borce u pograničnoj oblasti, pošto izbeglice neće želeti da se vrate u u oblasti pod njihovom kontrolom. Turska kaže da ona želi da nadzire tu oblast. "To je jedna od tema o kojima ćemo diskutovati sa Rusima, jer, ponovo, mi nećemo prisiljavati izbeglice da idu nekud kuda ne žele da idu", rekao je on. "Mi želimo da stvorimo uslove koji će im biti odgovarajući, kako bi se vratili tamo gde će se osećati bezbedno". Truska je primila oko 3,6 miliona Sirijaca koji su bežali od konflikta u Siriji, ali sada želi da se većina njih vrati. Za sada, samo mali broj izbeglica vratio se u enklade koje je Turska već zauzela i koje kontroliše od 2017. Sporazumom koji su postigle Sjedinjene Država i Turska u četvrtak, ustanovljeno je petodnevno primirje. Turska očekuje da se kurdski borci povuku iz te oblasti. Sporazum o povlačenju Visoki zvaničnih sirijskih Kurda priznao je po prvi put da su snage predvođene Kurdima pristale da se povuku, izjavivši da će se njihove snage povući 30 kilometara južno od granice. Redur Kalil, visoki zvaničnik Sirijskih demokratskih snaga (SDF) rekao je za AP da će se povlačenje dogoditi kada Turska dozvoli snagama koje predvode Kurdi da evakuišu svoje borce i civile iz Ras al Ajna, grada na granici koji je pod opsadom snaga koje podržava Turska. On je rekao da su snage predvođene Kurdima spremne da izvedu tu evakuaciju u nedelju, ukoliko ne bude daljih odlaganja. Kalil je rekao da će se borci predvođeni Kurdima povući iz 120 kilometara dugog pojasa duž granice od Ras al Ajna do Tal Abjada, krećući se međunarodnim auto-putem. "Predani smo samo američkoj verziji, ne turskoj", rekao je Kalil. Ranije postignuti sporazum između SAD i Turske o "bezbednoj zoni" duž granice Sirije i Turske, opterećen je različitim definicijama te oblasti. Erdogan je rekao da se kurdski borci moraju povući sa većeg dela oblasti duž granicu, od reke Eufrat do granice sa Irakom - što je više od 440 kilometara - ili će turska ofanziva biti nastavljena u utorak. Ali, zvaničnici SAD kažu da se sporazum odnosi na manji deo teritorije između dva grada. Kalin je potvrdio da je to oblast u kojoj važi prekid vatre, ali je rekao da Turska želi širu oblast. Kamen spoticanja Nakon dva dana primirja, pogranični grad Ras al Ajn je kamen spoticanja koji sprečava napredak. "Nadamo se da ćemo noćas ili sutra postići sporazum i napustiti oblast", rekao je Kalin. Kurdski zvaničnik u međuvremenu saopštio je da su njegove snage ispregovarale sa Amerikancima detalje svog povlačenja sa granice, koje bi počelo evakuacijom iz Ras al Ajna. Ali, on je rekao da je evakuacija blokirana 48 sati, pošto snage koje podržava Turska nastavljaju sa opsadom tog grada. Delimična evakuacija dogodila se u subotu. Medicinski konvoj pušten je da uđe u deo grada koji je još u rukama Kurda i da evakuiše 30 ranjenih i četiri bebe iz bolnice. Kalil kaže da je sada plan da se evakuacija iz Ras al Ajna okonča u nedelju. Turski zvaničnici negiraju da krše prekid vatre ili da sprečavaju povlačenje boraca, optužujući Kurde za nastavak nasilja. Ukoliko se kurdski borci povuku iz granične oblasti duge 120 kilometara, nije sigurno koji će sporazim važiti za ostatak severoistične granice, koja većim delom ostaje u rukama boraca koje predvode Kurdi. Prošle nedelje, sirijske snage započele su raspoređivanje u kurdskim oblastima, premeštajući se samo na lokaciju direktno na granici, u grad Kobani i na nekoliko pozicija dalje prema jugu. Kalil kaže da sirijska vlada i njen saveznik Rusija ne žele da se rasporede šire u toj oblasti, očigledno kako bi izbegli dodir sa Turskom. "Primetili smo da ne postoji želja (Rusa i Sirijaca) da se pošalje sirijska vojska na liniju razdvajanja između nas i Turaka, izuzev u Kobaniju", rekao je on. Granični grad Kobani takođe stoji između sirijskih teritorija koje kontroliše Turska ka zapadu i istočne Sirije koju drže Kurdi. Kalil je rekao da nije jasno šta će se dogoditi nakon što se njegove snage povuku do kraja petodnevnog prekida vatre. "Sporazum zapravo predaje sirijsku zemlju stranoj državi. To nije dobro. To je loše po nas", rekao je on. "Nemamo kako da pobedimo. Jedina pobeda su međunarodne simpatije".\nTurska i Rusija će razgovarati o uklanjanju kurdskih milicija u Siriji iz gradova Manbidž i Kobani na severu te zemlje tokom sastanka u Sočiju naredne sedmice, saopštio je danas šef turske diplomatije Mevlut Čavušoglu.


Sremske Novine » „Tamo daleko …“ pred mitrovačkom publikom\nSremska Mitrovica -Na velikoj sceni Pozorišta „Dobrica Milutinović“ u utorak, 3. marta sa početkom u 20 časova biće odigrana pozorišna predstava „Tamo, daleko…“. Predstava je nastala na osnovu adaptiranog teksta drame „Milica Nikolićeva“ slovačkog autora Vladimira Hurbana Vladimirova. Radnja ove drame smeštena je u Sremu krajem Prvog svetskog rata, godine 1918. od Bogojavljanja do kraja oktobra meseca i dolaska oslobodilaca u Srem. Komad je napisan u duhu ljubavne drame između nemačkog oficira slovenskog porekla, nasilno mobilisanog, fon Vethofa, i slobodoumne, obrazovane Milice, sinovice učitelja Nikolića, koja se bori za bolju budućnost svoje zemlje i svog naroda, ali u toj borbi podlegne pod snažnim uticajem svog srca.\nCena ulaznice za predstavu „Tamo, daleko…“ iznosi 300 dinara. Sve informacije i rezervacije ulaznica mogu se dobiti u Sekretatarijatu Pozorišta, ili na broj telefona: 022/615-115.


Vlajić: Presuda Todosijeviću pokušaj da se disciplinuje ceo jedan narod | Radio Kosovska Mitrovica\nVlajić: Presuda Todosijeviću pokušaj da se disciplinuje ceo jedan narod\n26. August, 2021 10:54 |\nNe stišavaju se oštre reakcije na odluku pravosudnih vlasti u Prištini da predsednika Opštine Zvečan Ivana Todosijevića kazne sa dve godine zatvora zbog njegovih stavova o događanjima u Račku.\nAdvokat Nebojša Vlajić kaže za RTS da presuda još nije dostavljena ni njemu, ni Todosijeviću, kao i da to što za nju saznajemo putem medija govori kome je namenjena – čitavom jednom narodu koji želi da se takvom presudom disciplinuje. Ova presuda nije smela uopšte da se desi, niti je za ovako nešto moglo da se odgovara, u demokratskim društvima to ne sme da postoji, poručuje Vlajić.\nPored sudija, lokalnih predstavnika, političara, pravoslavne crkve, oglasio se i civilni sektor i zatražio poštovanje Briselskog sporazuma u slučajevima suđenja Srbima na Kosovu. Jedina reakcija iz međunarodnih krugova stigla je iz Brisela i u njoj se kaže da je prekršen Briselski sporazum.\n“Ovo je toliko veliki problem da nije iznenađenje što je EU reagovala, međutim smatram da su u ovom slučaju morali da reaguju ranije”, rekao je Vlajić.\nIstakao je da se Briselski sporazum od strane prištinskih institucija masovno krši.\n“Toga smo svedoci svakoga dana i jednostavno sudije posmatraju šta rade nosioci kosovske vlasti i shvataju da je nepoštovanje Briselskog sporazuma poželjno, njih niko do sada nije ozbiljno ukorio zbog toga, niti je iko to postavio kao problem”, naglasio je Vlajić.\n“Mislim da ovo poslednje upozorenje Evropske unije neće proizvesti nikakvo dejstvo, jer je moralo da bude učinjeno znatno ranije, sastav tog veća je bio poznat pre puno meseci. Drugo, to je upozorenje, rekao bih narodski, bez zuba i neće proizvesti nikakvu posledicu”, dodao je advokat.\nNa pitanje šta je sada pravni lek, Vlajić kaže da je ovaj postupak sada pravosnažno završen i moguća su vanredna pravna sredstva poput zahteva za zaštitu zakonitosti vrhovnog suda u Prištini ili obraćanje ustavnom sudu u Prištini.\n“Mi ćemo to svakako uraditi, međutim ovde nam presuda još uvek nije dostavljena ni meni ni okrivljenom Todosijeviću. Sama ta činjenica da se presuda dostavlja putem štampe i putem sredstava medija govori kome je ona namenjena – da je namenjena samo okrivljenom bila bi dostavljena njemu, ona je namenjena čitavoj jednoj zajednici, čitavom jednom narodu koji želi sa takvom presudom da se disciplinuje”, poručuje Vlajić.\nIstiče da ovom prilikom ne komentariše presudu, jer je još nije video, već postupak i situaciju koja je nastala.\n“Ova presuda nije smela uopšte da se desi”\nPresuda je, kao stvari stoje, za verbalni delikt, a Vlajić kaže da zvanično to krivično delo ne postoji.\n“Međutim, on je optužen za krivično delo je je verbalno učinjeno i to se svodi za verbalni delikt. Zato ne bi smeo da odgovara niko, jer mi imamo pravo da iznesemo mišljenje o događajima iz prošlosti. Ja mogu da kažem da Amerikanci nisu bacili atomske bombe na Hirošimu i Nagasaki, mogu da kažem da Jasenovac nije postojao – zbog toga neću otići u zatvor, ispašću glup ili možda nešto više od toga, ali zatvor mi za te stvari ne preti”, naveo je Vlajić.\nNa pitanje da li je neko na Kosovu pre ovoga osuđen za slično krivično delo, Vlajić kaže da mu nije poznato.\n“Ova presuda nije smela uopšte da se desi, niti je za ovako nešto moglo da se odgovara, u demokratskim društvima to ne sme da postoji, a kršenje Briselskog sporazuma je došlo na kraju i to je međunarodna zajednica tek sada priznala, ono je počelo još pre dve godine kada je suđenje počeo u Prištini”, kaže advokat.\nNavodi da suđenje uopšte nije smlo da se održi u Prištini, jer je navodno delo učinjeno u Zvečanu, već da je moralo da bude suđeno u Kosovskoj Mitrovici.\nGovoreći o tome ko može da izvrši najveći uticaj na pravosudne vlasti da procesi budu pravedni i zasnovani na činjenicama, neopterećeni etničkim odnosom, Vlajić kaže da veruje da će se ovaj postupak na kraju završiti onako kako i mora – oslobađajućom presudom i priznanjem da smo slobodni, da imamo slobodu mišljenja i da to mišljenje možemo da kažemo.\n“U demokratskom društvu ne bi trebalo i ne bi smeo da iko vrši pritisak na pravosuđe, tako da ne bi smelo da se to desi ni u ovom slučaju. Međutim, kosovsko pravsuđe se dokazalo kao nesposobno, nespremno i nevoljno da objektivno i fer sudi u postupcima gde su uključeni interesi različitih naroda”, zaključio je Vlajić.


Studenti najviše pate od bolova u leđima – Nadlanu.com\nStudenti najviše pate od bolova u leđima\nObjavljeno 12. maja 2013. / 23:16:30\n“Naši lekari beleže porast očnih oboljenja kod studenata, usled predugog rada za kompjuterom. Česte su i degenerativne promene na kičmenom stubu. One nastaju kao posledica višečasovnog sedenja, pa je potreba za fizikalnom terapijom povećana”, kaže dr Dubravka Miljuš, direktorka Zavoda.\nTo potvrđuje i fizijatar dr Miodrag Arsić i napominje da je razlog za ove tegobe što se devojke i mladići sve manje bave sportom. Neki uopšte ne rade vežbe, dok drugi preteruju, pa se češće i povređuju.\n“Studenti dugo sede, dok uče ili slušaju predavanja, a stolice su im uglavnom neudbone, dok im je položaj tela nepravilan. Iako mladi misle da nije važno ni na kakvom krevetu spavaju, ni kakav jastuk koriste, to je veoma bitno i opterećuje kičmu. Sve to može uticati na pojavu bola i glavobolje. Mladići se češće bave sportom, pa više povređuju skočni zglob i kolena, jer se dešava da preteruju sa treninzima. U ovom uzrastu mlade nije lako naterati da vežbaju, ali bi ipak bilo dobro da se ponovo organizuje fizička aktivnost i na fakultetima i da ona bude obavezna. Čak 80 odsto studenata ima ravna stopala”, objašnjava dr Arsić\n“U Zavodu se obezbeđuje i bolničko, odnosno produženo kućno lečenje u savremeno opremljenom stacionaru sa 20 postelja, u Ulici prote Mateje. Akademci su tamo uglavnom zbrinuti zbog infektivne mononukleoze, komplikacija sa respiratornim infekcijama, usled tegoba gastrointestalnog trakta, upale bubrega i alergija”, navodi dr Miljuš.\nKada se ustanovi da imaju problem, akademci dolaze na terapiju dve ili tri nedelje, a od lekara u Zavodu dobiju detaljna uputstva šta da jedu, kako treba da sede, a na koji način da ustaju. Najvažnije je, kaže dr Arsić, da i posle tog programa nastave da rade vežbe. Dobro je da vežbaju bar po 30 minuta posle buđenja i još toliko posle podne. U međuvremenu, ako pripremaju ispite ili su po ceo dan na predavanjima, trebalo bi da svaku pauzu iskoriste da se „protegnu“ i urade nekoliko vežbi istezanja.\nSkoro svaki peti student ima probleme sa vidom i zbog toga nosi naočare ili kontaktna sočiva. Razlog za tako veliki procenat akademaca koji ne vide dobro je navika da svakodnevno koriste kompjuter po nekoliko sati.\nSimptomi sindroma kompjuterskog vida obuhvataju zamor očiju, suve oči ili preterano lučenje suza, crvenilo i peckanje, osetljivost na jako osvetljenje, mutan vid na blizinu i daleko, usporeno fokusiranje objekta, glavobolje, poremećaj percepcije boja. Zbog toga se onima koji duže sede pred kompjuterom preporučuje da bar jednom godišnje provere vid kod lekara specijaliste.\n“Plivanje je najbolja aktivnost i uvek preporučujem studentima da iskoriste povlastice koje imaju i da idu na bazen. Teretana je ponekad veoma dobra za korekciju, ali je veoma važno da vežbe koje mladi rade budu pod nadzorom stručne osobe. Kada to nije slučaj, dolaze nam sa povredama leđa, jer nemaju dobar program u teretani. Najčešće se to dešava kada dižu velike kilaže”, kaže dr Arsić.


Nakon Tadićevog poziva, “Lista Srba za Kosovo i Metohiju” izlazi na izbore\nPored prethodno prijavljene Gradjanske inicijative "Srbija", na izborima ce ucestvovati i “Lista Srba za Kosovo i Metohiju”, ciji sastav jos uvek nije utvrdjen. Portparol misije OEBSa, Sven Lindolm, kaze da srpska lista treba da ispuni sve kriterijume:\n“Potrebno je ispuniti i ostale kriterijume neophodne za prijavu, sto znaci da treba da se podnese politicka platforma i lista kandidata”, kaze Lindolm.\nS obzirom da je stampanje glasackih listica u toku, ime novog srpskog politickog subjekta nece biti na listicu. Medjutim, OEBS je saopstio da je u poslednjem redu na listicu ostavljen je prostor, sto je uradjeno u slucaju da Srbi odluce da izadju na glasanje, gde ce biraci moci da upisu broj 63 i tako glasaju za srpsku listu.\n“Lista Srba za Kosovo i Metohiju” prijavila se za ucesce na izborima, kako bi se borila za institucionalnu zastitu srpske zajednice na Kosovu, ocenjuju clanovi te liste, Oliver Ivanovic i Dragisa Krstovic. Ocekuje se da se narednih dana odredi ko ce biti nosilac liste, dok ce ovu politicku grupacija ciniti pojedini clanovi dosadasnje koalicije “Povratak” kao i neka nova imena. Oliver Ivanovic, clan predsednistva skupstine Kosova, kaze da su za period koji predstoji potrebni novi lideri kosovskih Srba:\n“Tesko je zameniti koaliciju ‘Povratak’, ona je bila u jednom drugom trenutku i imala je veoma odgovoran i tezak zadatak da probije led, odnosno da se suoci sa ekstremnim i euforicnim albanskim predstavnicima u skupstini. Ovoga puta mislim da je atmosfera nesto mirnija, nisam siguran dali je bolja, ali je mirnija, i za to treba jedan novi sastav. Jos uvek se ne zna ko ce to biti i ko ce biti nosilac liste, ali ce svakako biti sastavljena od odgovornih ljudi spremnih da ponesu odgovornost za teske poslove koji ih ocekuju”.\nPredsednik Srbije Boris Tadic je naglasio da ce, ukoliko ne bude poštovan njegov zahtev da se u roku od tri meseca na Kosovu uspostave medjunarodno priznate institucije lokalne srpske vlasti, zatraziti da srpski poslanici vrate mandate i napuste kosovski parlament.\nPrema recima dosadasnjeg sefa koalicije “Povratak” Dragise Krstovica, predstavnici nove srpske liste u buducem parlamentu i vladi Kosova, zahtevace institucionalne garancije za srpsku zajednicu:\n“Ocekuje se naravno da ti ljudi dobiju odredjeni broj mandata u skupstini Kosova i da ti srpski predstavnici zatraze u onih devedeset dana od formiranja buduce vlade Kosova, institucionalne garancije i realizaciju svega onoga sto je bilo sporno oko ucesca Srba na izborima”.\nKrstovic istice da ce ukoliko se u datom roku od 90 dana pokaze neki napredak srpski poslanici ostati i dalje u skupstini Kosova, a ukoliko ne desice se da ce doci do vracanja mandata i do napustanja skupstine:\n“Onda ce se stvoriti novi problem. Otvorice se pitanje kako ce se definitivno i na koji nacin zastititi prava pripadnika srpske zajednice”.


PANIKA NA NEBU ZBOG KONTROLORA: Za dlaku izbegnut sudar aviona i "cesne" iznad Novog Beograda (INFO) | DNEVNE\nPANIKA NA NEBU ZBOG KONTROLORA: Za dlaku izbegnut sudar aviona i “cesne” iznad Novog Beograda (INFO)\nPoslednji koji se desio sredinom jula mogao je da ima posledice i po život stotinak putnika, ali i žitelja Novog Beograda.\nZbog pogrešno određenih koordinata i navođenja posada aviona „Montenegro erlajnza“ i pilota jedne privatne „cesne“ umalo nije došlo do sudara na nebu iznad najveće opštine u Srbiji. To je bila kap koja je prelila čašu, kada je direktor SMATSA Predrag Jovanović odlučio da dvadesetak kontrolora letenja, od 37 primljenih i školovanih u eri bivšeg direktora Radojice Rovčanina, zbog sumnjivo stečenih licenci za ovaj posao skloni sa kontrolnog tornja i rasporedi na druga radna mesta. To je dovelo do manjka kadrova, zbog čega je starim kontrolorima, odnosno onim koji imaju licence pre 2015. godine, odloženo ili prekinuto korišćenje godišnjih odmora.\n– Većina je primljena preko veze, ali ono što je još gore, oni su preko veze dobili i licence. Neznanje se u vazduhoplovstvu skupo plaća, što je moglo da se desi sredinom jula na nebu nad Novim Beogradom, kada zbog pogrešnog navođenja umalo nije došlo do nesreće. Samo prisebnošću crnogorskog pilota izbegnuta je nesreća.\nVELIKA ZVEZDA JUGOSLAVIJE: Iznenada je preminula u 42. godini, a ono što se dogodilo na dan njene smrti naježilo je sve\nOvo nije jedina njihova greška jer ih je od kada su na tornju bilo više, ali su one bile iskorigovane. Ova poslednja je bila signal za direktora Jovanovića da Rovčaninove kontrolore mora da prizemlji. Procenio je da ceh za njihovu nestručnost treba da plate i oni koji su učestvovali u ovoj lakrdiji, pa je pre neki dan smenio dugogodišnjeg izvršnog direktora za aerodromsku kontrolu Vlatka Jovanovića – objašnjava naš sagovornik.\n– Ti eksperimenti su počeli 2015. godine, kada je preporuka za zaposlenje kontrolora bilo poznanstvo sa Rovčaninom, a ne stručnost. To je otišlo toliko daleko da su primana deca njegovih prijatelja, i to sa sumnjivim diplomama privatnih srednjih škola, pa čak i neodgovarajućim znanjem engleskog jezika. Većina nije mogla da savlada program.\nPadali su na ispitima, pa je Rovčanin tražio od Vlatka Jovanovića da umesto strogih instruktora dovede druge. Našao je one koji su pod sumnjivim okolnostima dali prolazne ocene i licencu za svih 37 Rovčaninovih kontrolora. Sve ovo pokušalo je da se zataška zbog bruke, ali su se stari kontrolori pobunili jer su zbog Rovčaninovih propusta oni ostali bez odmora. Ipak, zbog respekta prema direktoru Predragu Jovanoviću, oni su prihvatili nove obaveze pa je sada srpsko nebo u sigurnim rukama – kaže naš izvor.\n– U poslednjih nekoliko meseci došlo je do više promena na rukovodećim mestima u SMATSA. Moram da kažem da, iako su svi kontrolori letenja koji rade na operativnim poslovima obučavani i licencirani u skladu sa evropskim propisima i standardima, zabeleženi su i slučajevi nepridržavanja propisane procedure. S obzirom na to da u vazduhoplovstvu, pa i u sistemu kontrole letenja, postoje višeslojne bezbednosne barijere, zbog toga nije dolazilo do ugrožavanja bezbednosti. Takvi postupci se analiziraju i preduzimaju se mere s ciljem da se takvi događaji ne ponavljaju – kaže Jovanović.\nJovanović ne negira da je došlo do redukcije godišnjih odmora, ali to obrazlaže povećanjem obima posla.- SMATSA je u julu zabeležila dva rekorda.\nBroj preleta u toku jednog dana prvi put je premašio tri hiljade aviona, dok je u najopterećenijem satu opslužen 221 avion. Iz ovih razloga, kontrolori letenja i ostalo operativno osoblje u sezoni koriste manji deo godišnjeg odmora, što je unapred isplanirano.\nTreba da se zna da pružanje kvalitetnih i bezbednih usluga meni lično je preokupacija tokom dugogodišnje karijere u vazduhoplovnim vlastima i danas kao prvom čoveku SMATSA i kao potpredsedniku Privremene komisije „Eurocontrol“, tela koje sprovodi generalnu politiku i nadzire rad ove međunarodne organizacije – kaže Jovanović.\n(Dnevne.rs / Izvor: Slađana Vukašinović, Blic)


OBJAVLJEN POZIV ZA PRODAJU STARIH POTRAŽIVANJA ZA USTUPANJE UZ NAKNADU PORTFELJA POTRAŽIVANJA BANAKA U STEČAJU I POTRAŽIVANJA U IME I ZA RAČUN REPUBLIKE SRBIJE: Postupak je otvoren do 30. novembra, rok za podnošenje obavezujućih ponuda je 7. decembar, a očekuje se da najbolja ponuda bude odabrana i postupak prodaje okončan tokom decembra\nMinistarstvo finansija Vlade Republike Srbije saopštilo je da je Agencija za osiguranje depozita objavila poziv za ustupanje uz naknadu (prodaju) portfelja potraživanja banaka u stečaju, kao i potraživanja u ime i za račun Republike Srbije, u iznosu od približno 240 miliona evra.\nMinistar finansija, Siniša Mali, istakao je da je to prvi korak ka prodaji starih potraživanja, učinjen nakon 18 godina, sa ciljem rešavanja pitanja dugovanja iz prethodnog perioda.\nOn je objasnio da je ponuđeni kombinovani portfelj brižljivo odabran zbog postojanja određenog nivoa izvesnosti u naplati, a posebno imajući u vidu strukturu i tržišnu vrednost instrumenata obezbeđenja.\nOčekuje se da će kombinovani portfelj zbog svog sastava i sinergetskog efekta ostvariti odgovarajuću valorizaciju na tržištu, kao i da će poverioci putem ove forme prodaje u većoj meri naplatiti svoja potraživanja nego da su ih pojedinačno iznosili na tržište, naveo je ministar.\nPrema njegovim rečima, nakon prodaje pomenutog portfelja, prvog takve vrste, planirano je da se tokom naredne godine zainteresovanim investitorima ponudi još jedan, veći paket potraživanja nominalne vrednosti od 700-800 miliona evra.\nMali je objasnio da se nakon uspešne realizacije prodaje očekuje da sredstva obezbeđenja po potraživanjima, koja su predmet prodaje (zgrade, oprema i zemljište) budu vraćena u privredne tokove i doprinesu nastavku dinamičnog rasta privrede Srbije, kao i stvaranju povoljnijeg privrednog okruženja.\nDetaljne informacije o postupku i predmetu prodaje biće dostupne zainteresovanim učesnicima, a nakon predviđene procedure biće im omogućeno da se detaljno upoznaju sa relevantnim informacijama vezanim za ovaj portfelj.\nPostupak je otvoren do 30. novembra ove godine, rok za podnošenje obavezujućih ponuda je 7. decembar, a očekuje se da najbolja ponuda bude odabrana i postupak prodaje okončan tokom decembra.\nSa ciljem adekvatne realizacije prodaje ovog porfelja, koristi se međunarodno iskustvo i praksa, uz podršku Fonda za dobru upravu Vlade Velike Britanije, dodaje se u saopštenju.\nIzvor: Press služba Vlade Republike Srbije, 11.10.2018.


Trgovci za "Alo!" otkrivaju nikada ispričane priče iz srpskih prodavnica - alo.rs\nSTROGO POVERLJIVO! SEKSAJU SE U KABINAMA JER NEMAJU GDE Trgovci za "Alo!" otkrivaju nikada ispričane priče iz srpskih prodavnica\nAUTOR: N. Marić DATUM I VREME: 13.12.2019. 07:19\nButik, Foto: Alo!/Masanori Josida\nKoliko naš narod bez obzira na društveni status voli besplatne stvari, doslovno je na svojoj koži osetila i Jovana S. (32) iz Surčina, radnica u prodavnici tehničke robe. Naime, ona za naš list otkriva da je zbog nagradne igre u kojoj se dobijao toster u zamenu za nekoliko praznih kesica kafe jednog poznatog brenda dobila šugu.\n- Svakodnevno sam morala da prebrojavam kesice kafe kako bih, kao što su pravila igre nalagala, našim potrošačima podelila nagrade. Međutim, oni su te kesice kafe bukvalno izvlačili iz kontejnera, samo da bi se dočepali tostera. Verujte, bilo je ljudi koji su delovali imućno i za koje nikad ne bih rekla da preturaju po kontejnerima - kaže Jovana i dodaje da je nakon što je obolela od te bolesti njen poslodavac morao da uvede obavezne zaštitne rukavice za sve radnike koji su bili zaduženi za brojanje kesica kafe.\nOvo niste znali o srpskim trgovinama\nDok je Jovana molila boga da se slična nagradna igra više nikada ne ponovi, njen bivši kolega Srđan. R (28), koji je trenutno zaposlen u prodavnici jednog modnog brenda u beogradskom tržnom centru, za naš list otkriva da je seks u kabinama skoro svakodnevna pojava, a da nije izostao ni tokom poslednjeg „crnog petka“, kada je su ljudi čekali po sat ili više da probaju neki komad garderobe.\nVlasnici mini-marketa ojadile veleprodaju za 300.000 dinara\nKako za „Alo!“ otkriva jedan prodavac poznatog veleprodajnog lanca prehrambenih proizvoda, pre izvesnog vremena je nekoliko vlasnika samostalnih trgovinskih objekata osujećeno u dobro osmišljenom lopovluku.\n200.000 ljudi u Srbiji radi u sektoru trgovine\nOd 1. januara će svako domaćinstvo plaćati eko-taksu, ako zagađujete životnu sredinu moraćete da izdvojite od 1.200 do 2 miliona dinara (KOMPLETAN SPISAK)\nUvode se nove promene, do ovlašćenja za tehnički pregled vozila možete doći na lakši način


RASTE BROJ ZARAŽENIH Od sezonske gripe u BiH umrlo 11 OSOBA - Srpskainfo\nPrema posljednjim podacima zdravstvenih institucija, 11 osoba umrlo je u Bosni i Hercegovini od sezonske gripe u protekle tri sedmice. Broj oboljelih od ove gripe se iz sedmice u sedmicu povećava. Smrtni slučajevi prouzrokovani influencom AH1N1 zabilježeni su u Banjoj Luci, Sarajevu, Tuzli i Zenici.\nKako su iz Zavoda za javno zdravstvo FBiH rekli, na području Federacije BiH zabilježen je porast aktivnosti u protekle tri sedmice.\nZavodu za javno zdravstvo Federacije od početka sezone prijavljeno je ukupno devet smrtnih ishoda pozitivnih na virus gripe tip A, podtip A (H1N1). Četiri smrtna ishoda registrovana su u Kantonu Sarajevo, tri u Zeničko-dobojskom i dva u Tuzlanskom kantonu. Od početka sezone Zavodu za javno zdravstvo prijavljena su ukupno 16.093 pacijenta sa simptomima sličnim gripi – navode iz Zavoda.\n– Radi zaštite učesnika nastavnog procesa i prevencije virusa gripe, Ministarstvo obrazovanja, nauke, kulture i sporta HNK poziva direktore i zaposlenike vaspitno-obrazovnih ustanova, kao i roditelje, da u periodu sezonske gripe djeluju adekvatno i u skladu s preporukama ljekara – naveli su iz ovog ministarstva.\nUŽIVAJTE U TOPLOJ NEDJELJI Danas i do 34 stepena\nDAN ZA ŠETNJU I danas se očekuje toplo i sunčano vrijeme\nNEĆE VAM TREBATI JAKNA Očekuje se sunčano vrijeme, temperatura do 31 stepen\nDOBRE VIJESTI ZA LJUBITELJE INOVACIJA Poznati brend računara proizvodiće savitljive telefone


„Sumnjivi“ brojni slučajevi bolesti sistema za disanje - Društvo - Dnevni list Danas\nPočetna » Vesti » Društvo » „Sumnjivi“ brojni slučajevi bolesti sistema za disanje\nOd čega su osim kovida najviše umirali građani Srbije prošle godine\n„Sumnjivi“ brojni slučajevi bolesti sistema za disanje\nMilica Radenković03.07.2021. 07:44\nFoto: EPA-EFE MARKO ĐOKOVIĆ\nTokom 2020. umrlo je 15 odsto više osoba u odnosu na 2019. godinu i 14 odsto više u odnosu na petogodišnji prosek (2015 -2019). Osim zbog kovida, kao i prethodnih godina, najveći broj života odnele su bolesti sistema krvotoka, kao i tumori.\nIstovremeno, primećeno je značajno povećanje broja preminulih od bolesti sistema za disanje, bolesti nervnog sistema, kao i bolesti žlezda sa unutrašnjim lučenjem, među kojima je i dijabetes.\nDoktori sa kojima je Danas razgovarao objašnjavaju da ovo povećanje dolazi kao posledica činjenice da je prošle godine nekovid pacijentima pristup zdravstvenim ustanovama bio jako ograničen, ali i kao rezultat preciznijeg vođenja statistike (u slučaju dijabetesa). Upitani da li je moguće da su neki od preminulih zapravo bili žrtve kovida, oni naglašavaju da je tako nešto teško tvrditi bez jasnih podataka.\nU grupi bolesti sistema za disanje primećeno je najveće povećanje u 2020. godinI. Lane je od ovih bolesti preminulo 6.715 osoba, što je 22 odsto više u odnosu na 2019, ili 26 odsto više u odnosu na petogodišnji prosek. Kako je Danas pisao u prošlom broju razlog može biti činjenica da su preminuli od kovida vođeni pod šiframa za bolesti disanja, iako bi njihove smrti trebalo da budu vođene pod „kovid“ šiframa koje su uvedene prošle godine.\nDa li je to zaista bio slučaj, pitanje je na koje ni juče nismo dobili odgovor od direktorke Instituta za javno zdravlje Batut Verica Jovanović, koja je i predsednica komisija za analizu smrti od kovida. Ova komisija prethodno je utvrdila da je od kovida 19 u 2020 umrlo 10.356 osob.\nPrema analizi Republičkog zavoda za statistiku, tokom 2020. godine od bolesti nervnog sistema preminulo je 2.910 osoba, što je 12,5 odsto više u odnosu na 2019, i 16 odsto više u odnosu na petogodišnji prosek.\nKomentarišući ovo povećanje, prof. dr Miroslava Živković, bivša direktorka Klinike za neurologiju KC Niš, koja je odnedavno u penziji, navodi da “mnogi pacijenti nisu ni stigli do zdravstvenih ustanova zbog izuzetne redukcije postojećih kapaciteta”.\n– Mi smo u kovid sistemu od 20 kreveta intezivne nege imali slobodnih pet, drugo neurološko odeljenje imalo je samo 15. Smanjenje kapaciteta neminovno nosi povećanje mortalitetne stope, imajući u vidu da su primani samo oni pacijenti koji su bili neposredno životno ugroženi. Mortalitetna stopa na urgentnim odeljenjima je oko 50 odsto, jer ovde dolaze pacijenti u najtežim stanjima, a u vreme toliko ograničenih kapaciteta, smrtnost može da bude samo veća, naglašava dr Živković.\nOna takođe objašnjava da kovid 19 jeste doveo do većeg broja moždanih udara, ali i da je nemoguće znati pouzdano od čega je neko preminuo bez obukcionog nalaza.\n– Na početku smo imali veliki broj mladih pacijenta koji su imali moždani udare, a za koje je kasnije testiranjem potvrđeno da su kovid pozitivni. Ipak, da li je neko umro od pridružene bolesti kovid, ili od kovida sa pridruženom bolešću, to je pitanje na koje je nemoguće odgovoriti bez obdukcionog nalaza, kaže dr Živković.\nPored povećanjog umiranja od bolesti nervnog sistema, tokom 2020. godine više ljudi je umiralo i od bolesti žlezda sa unutražnjim lučenjem (među kojima se nalazi i dijabetes). Od ovih bolesti prošle godine umrlo je 5.535 osoba, što je 11 odsto više nego 2019, i 6,5 odsto više u poređenju sa petogodišnjim prosekom.\nPrim. dr internista endokrinolog, Miodrag Đorđević, nekadašnji predsednik Dijabetološkog saveza Srbije, kaže da razlog ovog povećanja treba tražiti u boljem praćenju obolevanja i umiranja od dijabetesa, koje i kod nas i u svetu često ostaje neprepoznato.\n– Tom boljem praćenju verujem da je doprinela i pandemija, jer je veoma rano postalo jasno da osobe koje imaju dijabetes, a obole od kovida, imaju mnogo veći rizik od smrtnog ishoda, čak deset puta, kaže dr Đorđević.\nZa razliku od ostalih sagovornika Danasa, on naglašava da je bar u Zaječaru, gde radi, zdravstvena zaštita za obolele od dijabetesa bila dostupna tokom pandemije. Dr Đorđević takođe veruje da “s obzirom na dostupnost testova u Srbiji, nije bilo moguće da kod zaraženih korona virusom, a koji su oboleli i od dijabetesa, nije otkriven kovid”.\n– U tom smislu verujem da nije moguće da su preminuli od kovida sa dijabetesom, vođeni kao preminuli od dijabetesa, a ne od kovida, zaključuje Đorđević.\nNa kraju, broj preminulih je povećan i među obolelima od kardiovaskularnih bolesti, od kojih svake godine u Srbiji umre najveći broj građana. Prošle godine od bolesti sistema krvotoka preminulo je 55,305 osoba, što je skoro polovina svih smrti. U odnosu na 2019. godinu vidi se povećanje od 5,6 odsto, odnosno četiri odsto u odnosu na petogodišnji prosek.\nProf. dr Petar Otašević, upravnik Klinike za kardiologiju na Institutu za kardiovaskularne bolesti Dedinje, kaže da ovo povećanje jeste značajno i da je ono vrlo verovatno posledica ograničenog pristupa zdravstvenim ustanovama.\n– Hitni bolesnici su imali identičan pristup zdravstvenoj zaštiti kao i pre pandmeije. Ipak, kardiovaskularnim bolesnicima su potrebne redovne kontrole, što jeste bilo otežano i što može da bude razlog ovog povećanja, navodi dr Otašević.\nOn objašnjava da su ozbiljni kardiovaskularni bolesnici, oboleli od kovida, imali veći rizik od umiranja, ali da je na samim lekarima bilo da odrede uzrok smrti. Upitan kako će se pandemija odraziti na kardiovaskularne pacijente u narednom periodu, on kaže da s obzirom na to da je i dobar deo 2021. godine prošao u kovid režimu, može se očekivati i dalje povećanje mortalitet i morbiditet.\n– Liste čekanja za kardiovaskuarne procedure su veće nego pre pandemije, neki ljudi na tim listama su do sada nažalost i preminuli i dok se ne normalizuje rad, možemo očekivati povećanje komplikacije, zaključuje Otašević.\nKovid i neurološka obolenja\nKomentarišući povećanje broja preminulih od bolesti nervnog sistema, neurolog prof. dr Nadežde Čovičković Šternić ističe da je ono rezultat ograničenog pristupa zdravstvenom sistemu. Odgovarajući na pitanje da li je ovom povećanju moglo da doprinese i samo obolevanje od kovida, odnosno da li je moguće da su preminuli od kovida vođeni kao umrli od bolesti nervnog sistema, s obzirom na to kovid između ostalog može da dovede i do moždanog udara, sagovornica Danasa kaže da u takvim slučajevima postoji dosta zabune oko vođenja uzroka smrti. “U takvim situaciijama neposredna smrt je zbog moždanog udara, koji je opet nastao kao neposredna posledica kovida, a to je ponekad teško dokazati. Mi smo viđali pacijente i sa drugim obolenjima, poput poliradikalnog-neurita, koji se može javiti u okviru kliničke slike kovida, a što nije prepoznavano na vreme. Kovid je mogao da doprinese ovom povećanju, ali mislim da je glavni razlog nemogućnost pristupa zdravstvenim ustanovama tokom godina”, zaključuje sagovornica Danasa.\nKorona virusKovid 19Miroslava ŽivkovićBeograd\nZrenjanin: U ponedeljak bez struje delovi Međe\nElektrodistribucija Zrenjanin najavila je da će zbog radova na mreži deo Međe ostati bez struje u ponedeljak, 24. januara.\nIzbeglice koje iz Srbije pokušavaju da uđu u Mađarsku...


/Informisanje/Saopštenja/Sprečeno iseljenje samohrane majke i četvoro dece pred zimu\nRešenjem Odeljenja za komunalno stambene i građevinske poslove opštine Vračar od 28. decembra 2000. godine, naloženo je iseljenje Slavice Jovanović iz ovog stana. Dana 27. novembra 2003. godine Slavica Jovanović je primila obaveštenje o izvršenju koje se poziva na rešenje doneto 2000. godine.\nIstoga dana kada je primila pismo, Milena Milošević obratila se Fondu za humanitarno pravo i obećala da će se zauzeti da Romkinja Slavica Jovanović i njeno četvoro maloletne dece ne postanu beskućnici, kao i da će opština Vračar pronaći pravnu formu da ovoj porodici reši stambeno pitanje\nZbog teške materijalne situacije, Slavica je prinuđena da hranu traži u uličnim kontejnerima. Pored svih problema, uspela je da upiše u školu svoju najstariju ćerku Aleksandru, koja ima osam godina. Da je sprovedena odluka opštine Vračar o iseljenju, Aleksandra ne bi mogla da nastavi školovanje, dok bi Slavica Jovanović i njena deca na početku zime postali beskućnici.\nFond za humaniratno pravo pozdravlja spemnost predsednice Skupštine opštine Vračar da se angažuje u ovom slučaju. U Srbiji su u toku 2003. godine zabeleženi brojni slučajevi prinudnog iseljenja čije su žrtve najčešće Romi. U ovim slučajevima lokalne vlasti su najčesće odbijale da preuzmu odgovornost za ljude koje iseljavaju. FHP očekuje da ostali predstavnici države i lokalnih samouprava slede ovaj primer i pronađu alternativni smeštaj u slučajevima prinudnog iseljenja.\nKao potpisnica Međunarodnog pakta o ekonomskim, socijalnim i kulturnim pravima (1966.) Srbija i Crna Gora je obavezna da na svojoj teritoriji omogući ostvarenje ekonomskih i socijalnih prava, naročito kada je reč o osetljivim grupama i pojedincima. Pored toga, državni organi na svim nivoima dužni su da obezbede alternativni smeštaj u postupcima prinudnog iseljenja, prilikom kojih građanin ne sme da postane beskućnik. Istovremeno, nije dozvoljeno da država činom iseljenja krši bilo koja druga ljudska prava građana.


O aktuelnostima iz poljoprivrede govorio je za naš program savetnik za pomenutu oblast u opštini Kovačica Nikola Nikolić.\nU toku prolećni poljoprivredni radovi\nNa aktualne poljoprivredne teme smo razgovarali sa diplomiranim inženjerom poljoprivrede Adamom Jonašem iz Kovačice.\nU Sportsko-rekreativnom centru Relaks dodeljena su novčana sredstva porodicama koje su dobile novorođenčad u 2019. godini na osnovu zahteva predatih do novembra 2019. godine, a u okviru pronatalitetnih mera lokalne samouprave. Ove godine među darovanim porodicama\nPredstavljen projekat u okviru programa Exchange 5\nU sali Skupštine opštine Kovačica, 26. novembra 2019. godine održana je prezentaciju projekta “Unapređenje ruralnog razvoja kroz učinkovito upravljanje imovinom”, koji sprovode Opštine Kovačica i Kovin u okviru programa Exchange 5.\nOpremljena kapela u Idvoru\nIako je sagrađena pre nekoliko godina, kapela u Idvoru je tek nedavno opremljena. Opština Kovačica je izdvojila sredstva za ove namene.


Pašinjan: Borbe u Karabahu prestale nakon dolaska ruskih mirovnjaka - 13.12.2020, Sputnik Srbija\nBorbena dejstva u blizini dva karabaška sela prestala su nakon što su tamo u subotu uveče stigli ruski mirovnjaci, izjavio je jermenski premijer Nikol Pašinjan. 13.12.2020, Sputnik Srbija\nsukob u nagorno-karabahu, svet, vesti, nikol pašinjan, nagorno karabah\n© Sputnik / Valeriй Melьnikov / Uđi u foto-galerijuKontrolni punkt ruskih mirovnih snaga u Nagorno-Karabahu\n„Manji odred ruskih mirovnih snaga stigao je juče uveče u zonu borbenih dejstava u Karabahu, usled čega su borbe prestale. Ali deo sela Hin Taher i Hcaber prešao je pod kontrolu jedinica azerbejdžanskih specijalnih snaga“, rekao je Pašinjan na proširenoj sednici Saveta bezbednosti Jermenije.\nPrema njegovim rečima, u nedelju ujutro ruski mirovnjaci doveli su veće snage i sada je tamo situacija relativno mirna.\n„Prisustvo mirovnih snaga daje nadu da će se izbeći dalja eskalacija“, istakao je Pašinjan.\nPrema navodima Ministarstva odbrane Jermenije, azerbejdžanske jedinice su 12. decembra napale sela Hin Taher i Hcaberd u Hadrutskom rejonu Karabaha. Azerbejdžanske snage ušle su u selo Hin Taher i potpuno se približile selu Hcaberd. Kako je navelo jermensko Ministarstvo odbrane, „na jermenskoj strani ranjeno je šest osoba“, na azerbejdžanskoj „ima ubijenih i ranjenih“.


Razgovor o unapređenju spoljnotrgovinske razmjene i ekonomskih odnosa\n13/04/2021 | 17:40 ⇒ 19:44 | Autor: SRNA\nMinistar spoljne trgovine i ekonomskih odnosa u Savjetu ministara Staša Košarac i ministri poljoprivrede, šumarstva i vodoprivrede Republike Srpske i Srbije Boris Pašalić i Branislav Nedimović dogovorili su da u narednom periodu posjete Hercegovinu gdje Trebinje i Gacko prednjače za potencijalima za otvaranje pogona komapnija iz Srbije.\nSastanak u BeograduFoto: SRNA\nTrojica ministara dogovorili su da organizuju zajedničku radnu posjetu Hercegovini da bi sa predstavnicima lokalnih vlasti razgovarali o mogućnosti da prerađivačke kompanije iz Srbije otvore svoje pogone u nekoj od opština u toj regiji, pri čemu je naglašeno da Trebinje i Gacko prednjače svojim potencijalima.\nKošarac je danas u Beogradu razgovarao sa ministrom Nedimovićem o poboljšanju obima spoljnotrgovinske razmjene i jačanju ekonomskih odnosa dvije zemlje, a sastanku je prisustvovao i resorni ministar iz Republike Srpske Boris Pašalić.\nSagovornici su pozdravili dobre bilateralne odnose Srbije i Republike Srpske i BiH, ocijenivši da postoji prostor za unapređenje ekonomske saradnje na obostranu korist, saopšteno je iz Ministarstva spoljne trgovine i ekonomnskih odnosa.\nKošarac je istakao da je Srbija jedan od najvažnijih spoljnotrgovinskih partnera BiH, naglasivši da je neophodno raditi na jačanju poslovnih veza i boljoj povezanosti privrednika.\nOn je naveo da je Srbija prepoznata i kao regionalni lider u spoljnotrgovinskoj razmjeni sa Kinom, te naglasio važnost razmjene iskustava, s obzirom na to da se uskoro očekuje otvaranje kineskog tržišta i za poljoprivredne proizvode iz Republike Srpske i Federacije BiH.\nSagovornici su razmijenila mišljenja i o saradnji sa Turskom kada je u pitanju izvoz goveđeg mesa iz BiH i Srbije, te izrazili nadu da će doći do dogovora sa turskom stranom o otkupnoj cijeni mesa, koja će zadovoljiti zahtjeve domaćih poljoprivrednika.\nTema današnjeg susreta bilo je i povlačenje sredstava iz pretpristupnih fondova EU. U tom kontekstu, Košarac i Pašalić posebno su pokazali zainteresovanost za način uspostavljanja IPARD operativne strukture u Srbiji, budući da je to jedan od uslova koje BiH mora ispuniti da bi mogla koristiti ove fondove.


U Banjaluci pepeljera od 1.300 i ručak od 230 KM - Kozarac.ba\nAmerička agencija za međunarodni razvoj (USAID) dovodi i u Banjaluku putujuću izložbu “Mi plaćamo cijenu: izložba šokantnih javnih nabavki u BiH” u okviru kampanje kojom javno predstavlja netransparentnosti i gubitke u javnim nabavkama te istovremeno podržava lokalne organizacije što se bore za transparentnost ovih nabavki.\nIzložba je otvorena danas u 12:30 časova u kafe baru “Mister X” .Tako su izloženi predmeti poput pepeljare vrijedne 1.300 KM, kante za otpatke od 1.700 KM, ručka koji koštao 230 KM ili rolne toaletnog papira od 5,5 KM, a koji su plaćeni budžetskim sredstvima, odnosno novcem građana BiH.\nIzložba koja se prikazuje u devet gradova BiH predstavlja izbor najnečuvenijih primjera iz prakse u BiH koji pokazuju kako su netransparentni procesi nabavke napuhali cijene plaćene za zajednička dobra ili usluge, saopštio je USAID.\nNakon izuzetne posjećenosti u Sarajevu, Mostaru i Tuzli, ovaj svojevrsni ‘muzej šokantnih primjera javnih nabavki’ boraviće u Banjaluci do 7. februara.\nSvi izloženi predmeti baziraju se na zvaničnim vladinim izvještajima, uključujući i revizorske nalaze, navedeno je u saopštenju.\nIzmjene i dopune su, u cilju unapređenja Zakona, kreirale lokalne organizacije: ACCOUNT Network, Tender, Transparency International, Fond otvoreno društvo i Udruženje poslodavaca u BiH, navedeno je u saopštenju USAID-a.


Krstičević: Vučić prvo da se izvini - Politika - Dnevni list Danas\nPočetna » Politika » Krstičević: Vučić prvo da se izvini\nKrstičević: Vučić prvo da se izvini\nHrvatski ministar obrane Damir Krstičević izjavio je nakon sednice Vlade da je srpski predsednik Aleksandar Vučić dobrodošao u Hrvatsku, ali i da prvo očekuje izvinjenje zbog velikosrpske agresije na Hrvatsku, kako prenosi HRT.\n0Piše: Danas Online 01. februara 2018. 16.51 Izmenjeno: 17.42\n– Mi znamo da je bio rat, da je Hrvatska napadnuta, da je izvršena brutalna agresija na Hrvatsku. Moj zadatak danas je jačanje sistema sigurnosti, jačanje vojske. Jasno je da treba gledati u budućnost, ali je minimum izvinjenje, dodao je.\nNa pitanje slaže li se Vlada s tom posetom u ovom trenutku ili je možda trebalo sačekati da se smire aktualne napetosti u odnosima između dve zemalje, Krstičević nije želeo da odgovori. Uputio je novinare da to pitanje postave predsednici Republike.\nAleksandar Vučić, Hrvatska, izvinjenjeZagreb


Rusija poručila Crnoj Gori: Mogli smo da sarađujemo, ali ste vi okrenuti Zapadu - Istinito.com - Ne budi ovca!\nPočetna > Region > Rusija poručila Crnoj Gori: Mogli smo da sarađujemo, ali ste vi okrenuti Zapadu\nRusija poručila Crnoj Gori: Mogli smo da sarađujemo, ali ste vi okrenuti Zapadu\n10. Avgusta 2019. Istinito452Leave a Comment on Rusija poručila Crnoj Gori: Mogli smo da sarađujemo, ali ste vi okrenuti Zapadu\nRusko ministarstvo inostranih poslova ocijenilo je da Crna Gora i Rusija imaju “značajan potencijal za interakciju, ali se te mogućnosti ne koriste”.\nIz Ministarstva inostranih poslova Rusije saopšteno je da Rusija i Crna Gora imaju bogatu istoriju bilateralnih odnosa i značajan potencijal za interakciju, ali da se te mogućnosti ne koriste.\n“Praksa pokazuje da pokušaji formiranja sopstvenog nacionalnog identiteta, isključivo na osnovu poricanja istorijskog iskustva, prekida veza sa susjedima i nade u svijetlu evroatlantsku budućnost, vode samo do povećanja konfrontacije u regionu, koji je, i bez toga, opterećen brojnim izazovima”, navodi se u odgovoru ruskog Ministarstva inostranih poslova podgoričkim “Vijestima”.\nPodgoričke “Vijesti” podsjećaju da su dobri odnosi Crne Gore i Rusije narušeni nakon zaokreta crnogorske vlasti ka zapadu i odluke da državu vodi ka članstvu u NATO, kao i odluke da se u potpunosti pridruže sankcijama EU protiv Rusije.\nPrema optužnici crnogorskog Specijalnog tužilaštva, prvobitni organizatori “državnog udara” su dvojica ruskih državljana Eduard Šišmakov i Aleksandar Popov, kojima se sudilo pred Višim sudom u Podgorici.\nTagged crna gora istinito rusija\nJabukovac: Cijelo selo pod istragom zbog ubistva\nGrom pogodio fudbalere u Njemačkoj